Z A P I S N I K

Započeto: 28. rujna 2017. u 17,00 sati

Prisutni: Petnaest predstavnika Vijeća roditelja

Dnevni red:

1. Verifikacija zapisnika sa prošle sjednice Vijeća roditelja
2. Izvještaj ravnateljice za prošlu školsku godinu 2016./2017.
3. Usvajanje Godišnjeg plana i programa Osnovne škole Gornja Vežica za školsku godinu 2017./2018.
4. Usvajanje Školskog kurikuluma Osnovne škole Gornja Vežica za školsku godinu 2017./2018.
5. Razno.

Na predloženi dnevni red nije bilo primjedbi pa je isti jednoglasno usvojen.

Ad. 1. Verifikacija zapisnika s prošle sjednice Vijeća roditelja

Primjedbi nije bilo te je zapisnik verificiran.

Ad. 2. Izvještaj ravnateljica za prošlu školsku 2016./2017. godinu.

Predsjednica Vijeća roditelja dala je riječ ravnateljici Bojani Matešin.

Ravnateljica je prisutnim članovima predstavila Izvještaj ravnatelja o radu u protekloj školskoj godini vodeći računa da na najbolji prezentacijski način izvijesti o svim važnim činjenicama.

Predsjednica Vijeća roditelja upitala je prisutne članove imaju li kakvih prijedloga i primjedbi.

S obzirom da pitanja i primjedbi nije bilo Izvještaj ravnateljice je stavljen na usvajanje.

Svi prisutni članovi Vijeća roditelja jednoglasno su podizanjem ruku donijeli odluku da se Izvještaj ravnateljice za 2016./2017. školsku godinu usvoji.

Ad. 3.) Usvajanje Godišnjeg plana i programa Osnovne škole Gornja Vežica za školsku godinu 2017./2018.

Predsjednica Vijeća roditelja dala je riječ ravnateljici Bojani Matešin koja je prisutnim članovima Školskog odbora predstavila prijedlog Godišnjeg plana i programa OŠ Gornja Vežica za školsku 2017./2018. godinu.

Program je po prvi puta roditeljima bio prikazan na pametnoj ploči, tako da su roditelji mogli uvidjeti kompleksnost i opširnost samog dokumenta.

Ravnateljica je govorila o uvjetima rada - koji su prostori uređeni i što se planira obnoviti i adaptirati, obavijestila roditelje o promjeni na radnom mjestu pedagoga škole, predstavila podatke o organizaciji rada, godišnjem kalendaru rada - prijedlog za nenastavne dane 1. svibnja i 1. lipnja. Ravnateljica je navela značajnosti u programu rada škole, predstavila odgojno-obrazovni školski i nastavni rad - s naglaskom na mogućnost kreiranja odgojno-obrazovnog rada kroz odabir izborne nastave (njemački jezik, talijanski jezik, informatika, vjeronauk). Osvrnula se na planove i programe rada ravnatelja i stručnih suradnika kao i predmetnih aktiva, Vijeća roditelja (detaljnije), Školskog odbora, plana stručnog osposobljavanja i usavršavanja djelatnika s posebnim naglaskom na stjecanje digitalnih kompetencija učitelja u odgojno obrazovnom radu i korištenje digitalnih aplikacija u nastavnom procesu. Ukratko je predstavila plan i program aktivnosti školske medicine, program rada školskog boravka, Produženog stručnog postupka kao i rad Dnevnog boravka - preventivnog programa

Psihologinja Tanja Tuhtan Maras predstavila je školsku politiku rada s potencijalno darovitim učenicima, navela je ciljeve i okvirni hodogram aktivnosti po mjesecima. Istaknula je suradnju s vanjskim suradnicima (Filozofskim fakultetom, Odsjekom za psihologiju, Učiteljskim fakultetom) kako u provođenju samog projekta tako i u edukaciji učitelja za rad s potencijalno darovitim učenicima. Pri tom je pozvala i same roditelje da budu partneri školi i pridonesu razvoju projekta.

Slijedila je diskusija o najvažnijim pitanjima.

Predsjednica Vijeća roditelja upitala je prisutne članove imaju li kakvih prijedloga i primjedbi.

S obzirom da pitanja i primjedbi nije bilo Godišnji plan i program za školsku godinu 2017./2018. stavljen na usvajanje.

Svi prisutni članovi Vijeća roditelja jednoglasno su podizanjem ruku donijeli odluku da se Godišnji plan i program OŠ Gornja Vežica za školsku godinu 2017./2018. usvoji.

Ad. 4.) Usvajanje Školskog kurikuluma OŠ Gornja Vežica za školsku godinu 2017./2018.

Predsjednica Vijeća roditelja dala je riječ psihologinji Tanji Tuhtan Maras koja je iznijela Školski preventivni program, te pedagoginji Martini Šeša koja je predstavila Školski kurikulum za OŠ Gornja Vežica za školsku godinu 2017./2018.

Psihologinja je prezentirala i Školski preventivni program (analizu stanja/ procjenu potreba, aktivnosti koje se provode na razini Škole kroz preventivne i programe, ). Navela je sve programe koji se provode u školi s ciljem prevencije i borbe protiv nasilja te stvaranja sigurnog i poticajnog okružja za djecu i učitelje škole.

Nakon uvodnog pozdrava i predstavljanja, pedagoginja je kroz power point prezentaciju na pametnoj ploči predstavila Kurikulum za tekuću školsku godinu. Ove školske godine izvršila se preinaka u izgledu samog kurikuluma koji i dalje sadrži sve aktivnosti, sadržaje i procese koji se provode i realiziraju u školi tijekom školske godine, samo je sadržajno podijeljen po razredima a ne po područjima djelovanja. Za svaki razredni odjel, roditeljima je prezentiran izbor sadržaja (dodatna, dopunska i izborna nastava) i aktivnosti(slobodne aktivnosti i izvanučionična nastava)koji se nudi u školi. Pedagoginja je navela Projekte i programe („Kamen“, „E- učionica“, „CAP- program“, „Teen CAP, “ „Trening životnih vještina“, „Učenje nije mučenje“, „Ja mogu na internetu“, „Zdrav za 5“, „Volumen“, „Kako? Zašto? Može li?“, „,Mah 1“, „Sajam mogućnosti“, „Pia 1“, „Pia 2“ , „Mah 2“koji se provode u školi kao i aktivnosti i terensku nastavu koji se provode u sklopu produženog boravka i Produženog stručnog postupka.

Slijedila je diskusija o najvažnijim pitanjima vezanim za aktivnostima u tekućoj školskoj godini.

Predsjednica Vijeća roditelja upitala je prisutne članove imaju li kakvih prijedloga i primjedbi.

S obzirom da pitanja i primjedbi nije bilo Školski kurikulum OŠ Gornja Vežica za školsku godinu 2017./2018. stavljen na usvajanje.

Svi prisutni članovi Vijeća roditelja jednoglasno su podizanjem ruku donijeli odluku da se Školski kurikulum OŠ Gornja Vežica za školsku godinu za 2017./2018. školsku godinu usvoji.

Ad. 5.) Razno

Slijedila je diskusija o izvannastavnim aktivnostima, planovima vezanim za nastavak rada.

* Ravnateljica je provela roditelje kroz školu. Pokazala je novu i adaptiranu učionicu br. 16 koja bi trebala služiti za koja bi trebala služiti za Računalni obrazovni centar - R.O.C .
* Pokazala je i novi preinačen prostor za marendu. Od ove školske godine novina je u organizaciji za marende za djecu. Djeci od 1. - 4. razreda nudi se mogućnost odabira marende između nekoliko ponuđenih jela. U tu svrhu nabavljeni su novi stolovi, stolice i podmetači.

Prisutni članovi Vijeća roditelja jednoglasno su donijeli slijedeći

Z A K L J U Č A K

Usvaja se Izvještaj ravnateljice za školsku 2017./2018. godinu.

Usvaja se Godišnji plan i program OŠ Gornja Vežica za školsku 2017./2018. godinu .

Usvaja se Školski kurikulum OŠ Gornja Vežica za školsku 2017./2018. godinu.

Budući da je dnevni red iscrpljen Vijeće roditelja zaključuje svoj rad u 18, 40 sati.

Zapisničar Predstavnik Vijeća roditelja

Martina Šeša Maša Radić