#### OSNOVNA ŠKOLA GORNJA VEŽICA

***R I J E K A***

***IZVJEŠĆE O RADU I REZULTATIMA RADA***

***OSNOVNE ŠKOLE GORNJA VEŽICA***

***U ŠKOLSKOJ GODINI 2015.­/2016.***

***Rijeka, kolovoz 2016.***

***UVOD***

Osnovna škola Gornja Vežica je tijekom protekle školske godine postigla zavidne rezultate u odgojno-obrazovnom radu.

Ovu je školsku godinu obilježilo mnoštvo aktivnosti usmjerenih na poboljšanje odgojno-obrazovnog rada u školi.

***OSTVARIVANJE GODIŠNJEG PLANA I PROGRAMA ŠKOLE***

Godišnji fond nastavnih i radnih dana je u potpunosti ostvaren. Iako je petak 25. rujna 2015. godine pokrenut je štrajk u osnovnoškolskim ustanovama., pa tako i našoj, realizirano je u svim razrednim odjelima 175 nastavnih dana ,a u četvrtim razredima jedan više-176 zbog škole u prirodi u kojoj su boravili i u vrijeme blagdana Tijelova., odnosno ukupno 3853 nastavnih radnih dana.

**1. UVJETI RADA**

**1.1. Obilježja školskog prostora**

Škola koristi svoj vlastiti prostor. Nastava za učenike razredne nastave odvijala se u osam učionica u kojima se izmjenjivalo 11 razrednih odjela. Predmetna nastava sa 11 razrednih odjela odvija se u specijaliziranim učionicama na katu i u dijelu prizemlja. Osim učionica, imamo i jednu opremljenu informatičku učionicu. U prizemlju škole smještena je i knjižnica koja zauzima cca 48 m2, sala za više namjena te uređeni prostori za provođenje produženog stručnog postupka za djecu s cerebralnom paralizom ( 1 učionica za učenje, za logoterapiju, dvorana za fizioterapiju, sanitarni čvor te specijalizirano dizalo).

Površina školske zgrade s dvoranom za tjelesno-zdravstvenu kulturu iznosi cca 3200 m2. Dvorište i školski sportski tereni imaju 6250 m2.

Školski prostori zadovoljavaju potrebe nastave i organizaciju rada.

Odlukom Ministarstva znanosti, obrazovanja i športa Škola je vježbaonica Medicinskog fakulteta za studente stručnog studija fizioterapije koji na Odjelu za PSP djece s cerebralnom paralizom izvode stručnu praksu, za razrednu nastavu Učiteljskog fakulteta u Rijeci, vježbaonica engleskog jezika .U školi se polažu stručni ispiti za hrvatski jezik i književnost.

**2. MATERIJALNI UVJETI**

**2.1. Higijensko-tehnički uvjeti rada**

Dnevno osvjetljenje učionica je odgovarajuće. Sve učionice i ostale prostorije imaju neonsko osvjetljenje. Zaštita od sunca postignuta je zelenim ili plavim zavjesama.

Škola ima centralno grijanje i priključena je na toplanu u naselju Gornja Vežica.

Učionice se mogu provjetravati.

Posebnih problema s bukom nemamo jer okoliš škole čini veliki park. Na njegovoj sjevernoj strani je glavna prometnica u naselju.

Namještaj se nastoji redovito obnavljati, a postojeći se uredno popravlja i uz pomoć učenika održava čistim. Nastojimo da namještaj bude prilagođen uzrastu učenika.

**2.2.. Čistoća u ustanovi (objekti i okoliš)**

Čistoći škole i okoliša posvećujemo puno pažnje. Škola je vrlo uredna, redovito se održava čistoća učionica, hodnika, sanitarnih prostorija.

U uređenje interijera škole uključuju se kako učenici tako i djelatnici škole. Učitelji s učenicima organiziraju uređivanje unutarnjeg prostora.

Redovito ličenje sanitarnih čvorova za učenike, kuhinje, hodnika, nekih učionica, doprinijelo je održavanju čistoće škole.

U zimskom odmoru uređeni su učenički zahodi u prizemlju škole, a u ljetnom razdoblju preuređeni su učenički zahodi na katu.

Svi vanjski prostori se redovito održavaju. Svakodnevno se brinemo o čistoći parka i igrališta. Uređivanje travnatih površina živice olakšano je korištenjem kosilice i električnih škara. U održavanju čistoće okoliša škole sudjeluju učenici, učitelji u okviru satova razredne zajednice ali i roditelji. Uređene su tri povišene gredice, rezultat projekta Urbani vrtovi. Zahvaljujući ostvarenim sredstvima ( 15300 kn) kroz projekt „Riječko lokalno partnerstvo“ vrtovi su ograđeni žičanom ogradom visine 1,25 m te je na taj način onemogućen ulaz psima čime smo se bezuspješno borili godinama. Osim toga područje vrtova je sada definirano.

**2.3. Estetsko uređenje**

Škola ima na ulaznim vratima, na staklenoj površini natpis s punim imenom OSNOVNA ŠKOLA GORNJA VEŽICA i grbom Republike Hrvatske.

Glavni ulaz u školu je uredan. Glavni i sporedni ulaz prilagođeni su tjelesnim invalidima.

Hodnici su ukrašeni zelenilom o čemu brinu čuvari prirode. Na katu je jedan akvarij sa slatkom vodom o kojem se također brinu članovi ekološke grupe. U svim hodnicima je postavljena lamperija kao i na zidove u prostoru učionice za fizikalnu terapiju za učenike s cerebralnom paralizom. Stubišni prostor riješen je s dva ostakljena ormara u kojima se nalaze mnogobrojni pehari osvojeni na različitim natjecanjima .

Uz prigodne datume, važnije događaje, državne praznike, blagdane i obljetnice pripremljeni su panoi s učeničkim radovima, a doprinos su dali svi učitelji.

U Odjelu za djecu s cerebralnom paralizom posebna se pažnja poklanja estetskom uređenju prostora. Svaki dječji rad nalazi svoje mjesto na nekom od izložbenih prostora. Prostor odiše ljubavlju, pažnjom, dječjom igrom i veseljem. Ove smo godine osigurali klima uređaj u prostoru za fizikalnu terapiju.

I ove je školske godine u suradnji s Domom za odgoj djece i mladeži iz Rijeke, djelovao Produženi stručni postupak za učenike s teškoćama u ponašanju. Njihov je prostor u učionici s razglasom. Produženi stručni postupak polazi 10-ero učenika. Prostor nije do kraja adekvatan ali će se omogućiti korištenje drugih učionica u poslijepodnevnoj smjeni.

**2.4. Oprema nastave**

**a) Knjižnica**

Prostor knjižnice obuhvaća jednu prostoriju sa cca 50m2 a smješten je u prizemlju na ulazu u školu. Knjižnica osim knjiga, časopisa i novina, posjeduje i audiovizualni materijal. Ostala neknjižna građa smještena je po učionicama. Knjižna građa obuhvaća oko

13 300 svezaka.

Ministarstvo znanosti, obrazovanja i športa već dvije godine ne sudjeluje u financiranju za obnavljanje lektirnog i stručnog fonda. Škola također u okviru svojih mogućnosti radi na obnavljanju knjižnog fonda. U knjižnicu je redovnom pretplatom dolazilo 10 naslova časopisa i novina.

Školska knjižnica u radu je koristila računalni program Metel no od ove godine zbog centralizacije knjižnog fonda u Rijeci će se prijeći na program Zaki.

**b) Informatička učionica**

Od 1990.godine škola ima opremljenu informatičku učionicu.

Ove školske godine škola ima ukupno 55 PC računala. Kompjutori su smješteni u informatičkoj učionici, zbornici, tajništvu, kod ravnatelja i stručne službe, u knjižnici, u Odjelu za djecu s cerebralnom paralizom. Računala su postavljena i u sve učionice.

Obzirom da se informatička oprema izuzetno brzo mijenja i zastarijeva potrebno ju je kontinuirano osuvremenjivati.

U svrhu informatizacije i osuvremenjivanja nastave škola kontinuirano nabavlja prijenosna računala ( ove godine 3) i LCD projektore koji se vrlo često koriste u svrhu realizacije nastavnog programa u različitim predmetima. Gotovo sve učionice opremljene su TV prijemnicima te video i CD rekorderima. U prizemlju škole smješteno je kućno kino. Škola nastoji redovno nabavljati informatičke obrazovne programe pogotovo stoga što je u 2013./14. uvela elektroničko vođenje razredne knjige tzv. E-dnevnik.

Školske godine 2014./2015.škola na natječaju za e- škole izabrana pa se veselimo činjenici da će nam oprema biti osuvremenjena, nastavnici će se besplatno educirati i dobiti prijenosna računala za rad. Prema najavama to bi se trebalo dogoditi do kraja prvog polugodišta 2016./2017. godine. E-Škole su digitalno zrele škole, spojene na brzom Internet vezom, visoko opremljene informacijsko-komunikacijskim tehnologijama (IKT), s informatiziranim procesima poslovanja te učenja i poučavanja. U e-Školi digitalno kompetentni nastavnici i učenici u svom svakodnevnom radu koriste računalnu i mobilnu opremu, te obrazovne aplikacije i digitalne nastavne materijale.

Škola je također odabrana za Regionalni obrazovni centar Carneta te će računalno biti opremljena prostorija Tehničke kulture . Koristit će se u popodnevnim satima i vikendom.

**2.5 Materijalni problemi**

Sredstva za materijalne troškove su ove godine te 18 905 kn mjesečno. Iz njih još uvijek, iako otežano, možemo podmirivati sve materijalne izdatke kao što je materijal za tekuće održavanje zgrade, sredstva rada i opreme, seminari, stručna literatura i časopisi, dnevnice za službena putovanja, uredski materijal, materijal za nastavu, materijal za čišćenje i drugo.

**2.6. Kadrovi**

Cijele školske godine nastava je bila zastupljena sa stručnim kadrovima. Zamjena djelatnika je bilo kod odlaska djelatnika na bolovanje.. Duže zamjene su odradili: Helena Žagar umjesto Tanje Tuhtan-Maras, Aleksandra Topić umjesto Katarine Fićurin i Luka Tuta umjesto Tanje Ivančev

Kod izrade satnice moralo se voditi računa o djelatnicima koji rade na dvije škole. Učiteljica povijesti - Srednja strojarska i elektro škola. Na kraju ove školske godine nismo imali tehnoloških višaka. Kolegica Vanija Valčić najavila je odlazak u mirovinu. Ovisno o tome hoćemo li naći adekvatan kadar ovisit će i tjedna zaduženja nastavnika matematike .

**3. ORGANIZACIJA RADA**

**3.1. Podaci o učenicima, razrednim odjelima i organizacija nastave**

Školsku 2015./2016. godinu započeli smo s 22 razredna odjela. Ukupno je bilo 436 učenika, 199 u mlađim razredima i 237 u starijim razredima.

U ovoj školskoj godini nastava se odvijala u petodnevnom radnom tjednu za sve učenike škole. Učenici 1. i 4. razreda pohađali su nastavu u jutarnjoj smjeni dok su se učenici 2. i 3. razreda izmjenjivali jedan tjedan ujutro, a jedan tjedan poslijepodne. Svi učenici starijih razreda imali su nastavu ujutro.

U drugoj smjeni poslijepodne odvijala se uglavnom izborna nastava te dio slobodnih aktivnosti.

Za učenike od 1. do 4. razreda organiziran je produženi boravak. S učenicima su radile tri učiteljice razredne nastave. Učenicima je bila organizirana prehrana (doručak i ručak) i odgojno-obrazovni rad (pisanje domaćih zadaća i sl.).

Za učenike s cerebralnom paralizom organiziran je cjelodnevni boravak i prehrana u školi. S njima u PSP-u rade dva edukatora-rehabilitatora, logoped i dva fizioterapeuta te jedna medicinska sestra. U školu ih dovoze dva kombi vozila.

**3.2. Godišnji kalendar rada škole za 2015./2016. godinu**

Nastava je započela 7. rujna 2015. godine, a zadnji dan nastave je bio 10. lipnja 2016. godine.

ŽUPANIJSKA NAGRADA

Na  Svjetski dan učitelja 5. listopada, dan koji je povod da se s poštovanjem progovori o značaju učiteljskoga zanimanja i o važnosti prenošenja znanja i odgajanja Primorsko-goranska županija dodjeljuje godišnje županijske nagrade najboljim odgojno-obrazovnim ustanovama i pojedincima. S ponosom  mogu reći da je naša je škola po drugi put proglašena jednom od najboljih odgojno-obrazovnih ustanova u Županiji.

         U sažetku obrazloženja školske županijske nagrade piše:

         OŠ Gornja Vežica prepoznatljiva je ponajprije po dugogodišnjem radu s djecom s teškoćama u razvoju i s darovitim učenicima. Ističe se čvrstom vezom s lokalnom zajednicom s kojom raznovrsnim projektima oplemenjuje izgled naselja i doprinosi kvaliteti života u njemu.

         Izvrsnu školu, naravno, čine izvrsni učitelji koji odgajaju i obrazuju, ali znanje nesebično dijele s kolegama organiziranjem stručnih skupova, izdavačkom djelatnošću i vježbaonicama.

         Izvrsne škole nema bez izvrsnih učenika. s U njoj se ogleda i potpora naših roditelja u svim školskim projektima. Vjerujem  da ćemo zajedničkim radom i ubuduće graditi sliku škole koja je svojom izvrsnošću prepoznatljiva u Županiji.

* Istu je pojedinačnu nagradu dobila i naša školska psihologinja Tanja Tuhtan Maras.
* Dana 10. studenog 2015. ( na Dan znanosti) obilježili smo 25. godina rada e-matematičke učionice za darovite učenike u matematičkom području. Svečanost je održana u Gradskoj vijećnici a uveličali su ju djelatnici naše škole, profesori s Filozofskog fakulteta, mentori e-učionice, predstavnici gradske uprave uza odgoj i obrazovanje i gradonačelnik gosp. Vojko Obersnel. Gradonačelnik je istaknuo kako Grad Rijeka rado podupire programe namijenjene mladima u kojima se vidi koliko darovitih mladih ljudi ima u našem gradu. „Jubilej koji danas obilježavamo je iznimno značajan, te nam ukazuje da je popularizacija matematike i rad s darovitim učenicima nešto na što možemo biti ponosni“. Tom prigodom promoviran je i novi Bilten e-učionice.
* U četvrtak 17. prosinca 2015. u našoj je školi svečano otvoren stalni postav Geološke zbirke. Važno je istaknuti da smo jedina škola u Primorsko-goranskoj županiji  i jedna od četiri škole u Hrvatskoj koje se mogu pohvaliti ovakvom vrijednom zbirkom.

         Svega ovoga ne bi bilo da nije bilo našeg, sada bivšeg, učenika Lovre Pliskovca koji je od ožujka do travnja 2014. godine sudjelovao u projektu “Škola mladih riječkih geologa 2014.” i osvojio prvu nagradu - geološku zbirku. Projekt je proveden u organizaciji Udruge za prirodoslovna istraživanja UPRIS pod vodstvom predsjednika udruge Zvonka Bumbera, Hrvatskog geološkog instituta, Odjela za odgoj i školstvo grada Rijeke, Prirodoslovnog muzeja grada Rijeke i Medicinske škole Rijeka, a okupio je učenike osam riječkih škola.

         Uz zbirku je postavljena i Geološka karta Primorsko-goranske županije, također donacija Hrvatskog geološkog instituta.

PROGRAMI I PROJEKTI U KOJE JE ŠKOLA BILA UKLJUČENA U 2015./2016. ŠK. GOD.

* Program Eko Škole

Kada je naša škola proglašena Eko školom, za svoj eko dan odabrala je 22.3. - Dan voda. Ove godine taj je datum "pao" baš u vrijeme proljetnih praznika. Zato je odlučeno da ga obilježimo 22.4. Bila je to prilika da obilježimo Dan voda, ali i Dan planeta Zemlje i pridružimo se akciji Zelena čistka. Podizanje Zelene zastave  održano je 27. svibnja 2016. kada smo obilježili Dan škole. I to na terenskoj nastavi u Park-šumi Golubinjak.

* Osnovana je Učenička zadruga Gornja Vežica.

Učenička zadruga Gornja Vežica dragovoljna je interesna učenička organizacija, koja pridonosi postizanju odgojno-obrazovnih i društveno-gospodarskih ciljeva škole jer kao oblik izvannastavne aktivnosti učenicima omogućuje stjecanje radno-tehničkoga, ekološkoga, gospodarskoga, društvenog i etnoodgoja i obrazovanja te razvoj sposobnosti i korisno provođenje slobodnog vremena.

         Članom Zadruge može postati svaki učenik Škole nakon završenoga prvog razreda osnovne škole, roditelj učenika člana Zadruge, učitelji mentori i ostali stručnjaci koji sudjeluju u radu te vanjski suradnici, donatori, pokrovitelji i pojedinci koji nalaze svoj interes u promicanju učeničkog zadrugarstva i potpori ostvarenju ciljeva i zadaća Zadruge.

Interesi učenika ostvaruju se sekcijama, temeljnim odgojno-obrazovnim i radnim jedinicama Zadruge.

Naša zadruga ima ove sekcije:

1. Cvjećarstvo i uređenje okoliša škole,  
2. Uzgoj lavande i ružmarina te izrada tradicijskih proizvoda.  
3. Uzgoj voća i povrća  
4. Reciklaža  
5. Modelari (dizajneri – palete, kućice za ptice…)

* Projekta "UČIONICA HRANE, KNJIŽNICA SJEMENJA- održana svečanost povodom završetka projekta
* PROJEKT - PERMAKULTURNI VRT OŠ GORNJA VEŽICA

              U Mjesnom odboru Gornja Vežica  predstavljen je, 20. travnja 2016. projekt Permakulturni vrt OŠ Gornja Vežica. Projekt je dio Riječkog programa  lokalnog partnerstva koji omogućava da se neposrednim sudjelovanjem građana i mjesnih odbora u suradnji s Gradom Rijekom brže i ekonomičnije riješi dio potreba stanovnika u uređenju manjih javnih površina. Na sastanku je dogovoren tijek realizacije projekta i najavljene aktivnosti.

              Prva  radionica, na kojoj su prisustvovali učenici, učitelji, predstavnici roditelja te osam građana Gornje Vežice, održana je u školi 28. travnja 2016. Na njoj smo, radom u grupama, pokušali dizajnirati školski vrt (izgled gredice i zelene ograde ).

              Uz stručnu pomoć  gđe Rubeša iz Parkova i nasada, napravili smo odabir biljnih vrsta, stabala i povrtnica, koji mogu uspijevati u našem vrtu.

             7. svibnja 2016. održana je akcija u kojoj se je pripremio teren i postavile gredice u permakulturnom vrtu naše Škole. U akciji je sudjelovalo 60-ak volontera.

* PROJEKT TVRTKE MCDONALD'S „ZA NAŠ LJEPŠI KVART“

Naša se škola prijavila na Projekt tvrtke McDonald's „Za naš ljepši kvart“ .  Željeli smo tim projektom osigurati dovoljno novaca da naše vrtove oko škole učinimo još atraktivnijim i prepoznatljivijim u gradu i cijeloj Hrvatskoj. Na žalost, iako smo ušli u uži izbor nismo osvojili nagradu.

* Projekt „Shema školskog voća“ - nastavlja se za sve učenike od 1.-8. razreda
* EUROPSKO MLIJEKO U ŠKOLAMA

  „Program mlijeka u školama“ počeo se provoditi u školskoj godini 2015./2016.

         Program je mjera potpore Europske unije za poboljšanje  dostupnosti mlijeka i mliječnih proizvoda u odgojno – obrazovnim ustanovama radi poboljšanja distribucije mlijeka i mliječnih proizvoda te poboljšanje prehrambenih navika djece.

         Programom se osigurava potpora za konzumaciju mlijeka i mliječnih proizvoda jednom tjedno tijekom nastavnih tjedana školske godine 2015./2016.

Korisnici su učenici od 1. do 4. razreda koji dobrovoljno konzumiraju mlijeko i to najviše do 0,25 l po učeniku.

* UVOĐENJE PRAVILNE PREHRANE U OŠ - „ŠKOLICA –ZDRAVE PREHRANE“

         Grad Rijeka će u suradnji sa Nastavnim zavodom za javno zdravstvo PGŽ-a provoditi projekt pravilne prehrane u osnovnim školama grada Rijeke pod nazivom „Školica –zdrave prehrane“.

* MALA PLANINARSKA ŠKOLA PD TUHOBIĆ

         Od 17. ožujka 2016. u našoj školi počela radom Mala planinarska škola u organizaciji PD Tuhobić. Do sada se uključilo 18 učenika od 4. do 8. razreda.

U organizaciji su i izleti te ekipna orijentacijska natjecanja.

* Croatian Makers Liga

je dio projekta Croatian Makers, koji je pokrenuo Institut za Razvoj i Inovativnost Mladih (skraćeni naziv: **IRIM**) udruga sa sjedištem u Zagrebu, Hondolova 2/11; OIB: 29139223214 te je cilj Lige je omogućiti široko uključivanje robotike, automatike i programiranja u edukaciju u osnovnoškolskom uzrastu. U našoj školi grupu mladih robotičara vodi prof. Dražan Sikirica.

* PROJEKT MAPS (Multisport against phisical sedentary) sklpljen u okviru EU programa Erazmus+ sport

Zbog zabrinjavajućeg porasta pretile djece, a jedan od uzroka njihovo oskudno sudjelovanje u tjelesnim aktivnostima, projekt iznalazi rješenja protiv sjedećeg načina života te potiče na aktivno bavljenje sportom.

* PROGRAM "MOJA RIJEKA" Vijest ima dokument u privitku

Moja Rijeka je naziv programa koji je Grad Rijeka pokrenuo 2012. godine za učenike osnovnih škola s ciljem da im se omogući stjecanje dodatnih znanja o gradu. Učenici uče o zemljopisnom položaju, prirodnom i kulturnom okruženju, sportu te naročito o bogatoj povijesti grada Rijeke. Naša škola uključila se u ovaj program školske 2014./2015. godine. Program se izvodi kao izvannastavna aktivnost kroz 35 sati tijekom školske godine, a u programu mogu sudjelovati učenici viših razreda u dvije skupine (jednu skupinu čine učenici petih i šestih, a drugu učenici sedmih i osmih razreda). Do sad je program provodila nastavnica povijesti Tihana Pavlek.

* Program „Rijeka pliva“

Učenici 2. Razreda sudjelovali u programu Grada Rijeke „ Rijeka pliva“

* „Starkom po Europi“. Projekt koji se provodi u školi s ciljem upoznavanja zemalja EU

Prezentacije projekata su se ostvarile 29.4.2015. Ovogodišnja tema bila je Danska.

* Projekt „Škole za djecu Afrike“
* RADIJSKE EMISIJE

Tijekom godine obilježeni su radio-emisijama svi važniji državni, vjerski i drugi blagdani. Radio-emisije uređuje novinarska družina, stručna služba te grupa za obilježavanje vjerskih blagdana, a njima se prati školski život i postignuća na natjecanjima.

|  |  |
| --- | --- |
| **Datum** | **Napomena** |
| 9.6.2016. | Radijska emisija- kraj školske godine ( ravnateljica) |
| 06.06.2016. | Radijska emisija - Svjetski dan zaštite okoliša (eko skupina) |
| 03.06.2016. | Radijska emisija - Riječki projekt lokalnog partnerstva: urbani vrtovi (novinarska skupina) |
| 03.05.2016. | Radijska emisija - Dan oslobođenja Rijeke |
| 21.04.2016. | Radijska emisija - javljanje ravnateljice: obraćanje učenicima s napomenom potrebe dosljednog poštivanja pravila Kućnog reda i odgovornog ponašanja |
| 20.4. 2016. | Radijska emisija - obavijesti: održana natjecanja, akcija papira, akcija čišćenja okoliša - Zelena čistka, projektni dan - Dan voda (novinarska skupina) |
| 18.03.2016. | Radijska emisija - Svjetski dan zaštite šuma (eko skupina) - Uskrs (novinarska skupina) |
| Radijska emisija  - Međunarodni dan žena ( novinarska skupina) |
| 27.01.2016. | Radijska emisija - Dan sjećanja na holokaust (povjesničari) |
| 15.01.2016. | Radijska emisija - Međunarodni dan priznanja RH (novinarska skupina) |
| 02.11.2015. | Radijska emisija - Dušni dan (novinarska skupina) |
| 15.10.2015. | Radijske emisija - Dan kruha i zahvalnosti za plodove zemlje |
| 07.10.2015. | Radijske emisija - Dan neovisnosti (novinarska skupina) |
| 05.10.2015. | Radijska emisija - javljanje ravnateljice povodom Dana učitelja |
| 02.10.2015. | Radijske emisija - Dječji tjedan (novinarska skupina) |
| 7.9.2015. | Radijska emisija - početak školske godine (ravnateljica) |

* SVEČANI PROGRAMI

Svečani programi organizirani su povodom:

1. 7.9. 2015. primanja učenika u prvi razred,
2. 15.10. 2015. Dana kruha,
3. 10.11. 2015. 25 godina rada e-matematičke učionice- u Vijećnici grada Rijeke
4. 30.11. 2015. Otvaranje Geološke zbirke
5. 20.12. 2015 Božića.
6. 27.5. 2016. Dan škole ( svečanost podizanja Zelene zastave, organizirana u Parku prirode Golubinjak)
7. 30.6. 2016. Svečano smo ispratili učenike 8.-ih razreda kada je najboljim učenicima 8. razreda prema „Kriterijima za izbor najboljeg učenika-učenice generacije“- objavljenim na mrežnim stranicama škole uz pohvale dodijeljena i nagrada škole. Učenik generacije 2015./2016. je Borna Massari , a učenik sportaš je Antonio Rajković .
8. Djelatnici odjela PSP su u povodom ispraćaja naših učenica Darije Ljevar, Klare lekšić Paškvan, i Dore Brnić, u suradnji s djecom i roditeljima, pripremili zajedničko druženje u prostorima Odjela. Tom prilikom uručena im je na poklon knjiga.

* NATJECANJA

1. U drugom polugodištu škola je bila organizator i domaćin županijskom natjecanju iz matematike (23.02.2016.). Toga dana naši su učenici posjetili :

1.-3. razredi Kazalište lutaka

4. razredi Adrenalinski park

5. razredi Prirodoslovni muzej

6. razredi Muzej grada Rijeke

7. razredi Sveučilišna knjižnica- izložba glagoljice

8. razredi Narodno kazalište Ivan Zajc i razgled grada uz stručno vodstvo

2. I ove je školske godine škola bila domaćin županijskom natjecanju iz tehničke kulture ( 4.3.2016.). Nastava je toga dana organizirana u prizemlju škole u dvije smjene.

U školi su, u okviru Republičkih stručnih aktiva učitelja matematike osnovnih škola Primorsko-goranske, Ličko-senjske i Istarske županije, organizirani aktivi matematike, RN, tehničke kulture.

**4. KULTURNA I JAVNA DJELATNOST ŠKOLE**

Osnovna škola Gornja Vežica svoj raznoliki i bogat odgojno-obrazovni rad i iskustvo ima priliku pokazati i prijateljima izvan škole.

* U duhu tradicije našeg kraja za sve učenike škole organiziran je maskirani dan, sa nastavom pod maskama i plesom nakon nje. Učenici mlađih razreda sudjelovali su na Međunarodnom dječjem karnevalu u Rijeci skupnom maskom « MATEMATIKA“.
* Krajem rujna učiteljice 3. razreda sa učenicima su sudjelovale na Smotri plodova zemlje u Zagrebu u organizaciji udruge „Lijepa naša“. Dan kruha obilježili smo u našoj školi izradom različitih vrsta kruha, peciva i kolača. Sudjelovale su i žene iz Kluba starijih osoba Gornja Vežica. Ujedno je organizirana i akcija «Jabuka na dar». Sakupljene jabuke darovane su Domu za nezbrinutu djecu «Ivana Brlić Mažuranić», Domu za starije osobe «Turnić» i Pučkoj kuhinji Pećine.
* Sudjelovali smo i u projektu Hrvatskog matematičkog društva „Večer matematike“ gdje su postavljene zadatke skupa rješavali učenici s roditeljima.

Naši su učenici sudjelovali i u raznim kulturnim i sportskim događanjima izvan škole.

* Članovi čakavske družine sudjelovali su na 10. susretu čakavskih družina Primorsko-goranske županije u organizaciji Katedre čakavskog sabora «Ljubo Pavešić» u Škrljevu ( rujan)
* Članovi skupine Dodatnog Engleskog jezika sudjelovali su na natjecanju „Engleski u akciji“ u Zagrebu
* Povodom Međunarodnog dana osoba s invaliditetom naši su učenici iz PSP-a sudjelovali na festivalu u HKD-u.
* Iz Odjela za PSP 7 učenika je sudjelovalo na sportskim igrama u Dvorani mladosti.
* Učenici prvih razreda svečano su primljeni u organizaciju Crvenog križa u Dvorani mladosti.
* Tijekom ove godine organizirali smo nekoliko prigodnih prodaja učeničkih radova povodom božićnih i uskršnjih blagdana.
* Klokan bez granica ( 27.3.)
* Matematička olimpijada u Puli

Tijekom školske godine naši učenici sudjelovali su na brojnim literarnim, novinarskim i likovnim natječajima. i postigli zapažene rezultate. Tijekom godine posjetili su Hrvatski kulturni dom (kino predstave), Gradsko kazalište lutaka, Cinestar kino, Prirodoslovni muzej, Muzej GradaRijeke i ostale kulturne i povijesne znamenitosti Grada. Aktivno su sudjelovali u programima Društva Naša djeca – povodom Dječjeg tjedna i sl.

* AKCIJE

Realizirane su DVIJE akcije skupljanja starog papira, akcija za socijalnu samoposlugu, sadnice za trim-stazu.

Prikupljana su sredstva za Caritas- 1000 radosti. Dio prikupljenih novaca doniran je obitelji jednog našeg učenika.

IZDAVAŠTVO

I ove godine u elektroničkim je obliku izašao školski list “Iskrice”

(http://os-gornja-vezica-ri.skole.hr/). List učenika s cerebralnom paralizom “Duga” .

U sklopu E-učionice izdan je drugi broj biltena e-učionice.

SURADNJA S RODITELJIMA

Tijekom školske godine posebna je pažnja posvećena suradnji s roditeljima i njihovom aktivnom sudjelovanju u radu i životu škole. Roditelji Vijeća vrlo su aktivni. Uvažavamo njihove prijedloge i ideje za poboljšanje rada.

Na mjesečnoj su se bazi održavala „ Otvorena vrata škole“ , informacije na kojima su dostupni svi profesori i učitelji, svaki razrednik održao je najmanje 3 roditeljska sastanka. Vijeće roditelja sastajalo se je prema Godišnjem planu i programu.

***Izvješće o radu tima školske i sveučilišne medicine za šk. god. 2015./2016.***

***( za OŠ Gornja Vežica )***

Ovim putem vas izvješćujemo o provedbi naših aktivnosti u vašoj školi u protekloj školskoj godini.

Kao što ste već upoznati u skrbi našeg tima nalaze se učenici tri osnovne i šest srednjih škola te studenti dvaju fakulteta.

Osnovne škole za čije su učenike skrbimo su: OŠ Bakar sa PŠ Krasica, Škrljevo i Kukuljanovo, OŠ Gornja Vežica i OŠ Vežica.

Preventivne aktivnosti provodimo i sa učenicima slijedećih srednjih škola: Salezijanska klasična gimnazija, Prirodoslvno-grafička škola, Graditeljska škola za industrijska i obrtnička zanimanja, Građevinska tehnička škola, Škola za primijenjenu umjetnost, te Prva riječka hrvatska gimnazija.

Također skrbimo za studente Muzičke akademije i Učiteljskog fakulteta.

Sukladno našem planu i programu, a nakon prvog posjeta u novoj školskoj godini i epidemiološkog izvida, proveli smo slijedeće preventivne aktivnosti:

**1. Sistematske preglede za učenike osmih razreda** s osobitim osvrtom na zdravstveno stanje i odabir budućeg zanimanja (rujan/listopad 2015.). Pri pregledu su dijagnosticirane najčešće anomalije u razvojnoj dobi ( lokomotornog , kardiovaskularnog, oftalmološkog, endokrinološkog sustava i kože) , pa je 14 učenika upućeno na daljnju specijalističku obradu, sa čime su upoznati razrednici. U ZZZ ispostava Rijeka, na profesionalnu orijentaciju je upućeno 12 učenika. U sklopu sistematskog pregleda je proveden i razgovor sa razrednikom, te uzeta razredna anamneza. Sa svakim od učenika je proveden savjetodavni razgovor u smislu odabira budućeg zanimanja, uspješnosti u dosadašnjem školovanju, uključenosti u razl. izvannastavne aktivnosti, uzeta dosadašnja osobna i obiteljska anamneza, ispitana ev. sklonost rizičnim ponašanjima ( problemi vezani uz ovisnost ) , te kad je bilo potrebno i savjetovanje u vezi problema pojedinog učenika. Održana je i edukacija na temu profesionalne orijentacije.

**2. Sistematske preglede za učenike petih razreda** s osobitim osvrtom na psihofizički razvoj obzirom na promjene koje slijede u pubertetu, te prilagodbu na predmetnu nastavu (studeni, 2015.). Pri pregledu su dijagnosticirane najčešće anomalije u razvojne dobi, kao što su lokomotorne , oftalmološke, endokrinološke, kardiovaskularne i kirurške , pa je 12 učenika upućeno na daljnju specijalističku obradu, sa čime su upoznati razrednici. U sklopu sistematskog pregleda je proveden i razgovor sa razrednikom, te uzeta razredna anamneza. Sa svakim od učenika je proveden razgovor u smislu uspješnosti u dosadašnjem školovanju, te ev. poteškoćama u prilagodbi na predmetnu nastavu, uključenosti u različite izvannastavne aktivnosti, uzeta dosadašnja osobna i obiteljska anamneza, te kad je bilo potrebno i savjetovanje u vezi problema svakog pojedinog učenika. Provedena je i edukacija na temu « Promjene vezane za pubertet i higijena» za dječake i djevojčice.

**3. Sistematske preglede djece prije upisa u prvi razred osnovne škole**

Ukupno je pregledano 43 djece. Ovaj podatak o broju pregledane djece ne mora biti istovjetan broju upisane djece obzirom da je moguće da dio pregledane djece je kasnije upisano u drugu školu ili su možda neka djeca obavila pregled kod drugog školskog liječnika. U sklopu sistematskog pregleda, uz sam pregled i procjenu njegova psihofizičkog stanja i zrelosti, uzeta je djetetova anamneza, obiteljska anamneza , pregledan djetetov zdravstveni karton iz kurativnog dijela njegove zdravstvene zaštite, pregledan sva medicinska i ev. druga dokumentacija, te sukladno potrebi proveden savjetodavni razgovor s roditeljima i djetetom i ev. dana uputnica za određeni specijalistički pregled.

1. **Kontrolne preglede**, nakon preventivnih.

**5. Namjenske preglede prije cijepljenja**, a u svrhu procjene eventualnih kontraindikacija za provođenje istog, te sama imunizacija.

Dijelom su procijepljeni budući prvašići cjepivom protiv MO-PA-RU. Učenici šestih razreda su cijepljeni protiv hepatitisa B ( III doze). Učenici osmih razreda su cijepljeni protiv DI-TE+IPV. Kod svakog cijepljenja u školi ili u dispanzeru, uvodno je održano kratko informativno predavanje o bolesti protiv koje se učenici cijepe, cjepivu, mogućim popratnim pojavama i postupniku reagiranja kod pojave tih popratnih pojava.

1. **Probire** (screeninzi) kojima se u rizičnoj populaciji prividno zdravih

pronalaze pojedinci u kojih postoji sumnja na neki poremećaj. Dio screeninga je obavljen kao sastavni dio sistematskih pregleda, a dio posebno. Kod učenika trećih razreda proveo se probir na vid i raspoznavanje boja te je dio njih upućen na daljnju oftalmološku obradu. Kod učenika šestih razreda proveden je probir na anomalije lokomotornog sustava i neki su upućeni ortopedu. Dio je učenika dobio preporuke (vježbe) u smislu primarne i sekundarne prevencije. Kod učenika sedmih razreda proveden je probir na oštećenja sluha i neki su upućeni na audiologiju.

7. Obavljeni su i **pregledi u svrhu utvrđivanja zdravstvenog stanja i sposobnosti za program tjelesne i zdravstvene kulture**, kod pojedinih učenika, te **pregledi u svrhu nastupanja na školskim sportskim natjecanjima** u suradnji sa profesorima TZK.

8. **Savjetovališni rad** prema indikacijama sa učenicima, roditeljima, stručnim suradnicima škole, razrednicima, članovima obitelji, drugim stručnim suradnicima...

9. **Konzultacije s profesorima** ( osobito razrednicima) , **psihologinjom** i **pedagoginjom , te ravnateljicom škole.**

10. **Zdravstveni odgoj** u sklopu drugih preventivnih aktivnosti, osobito sistematskih pregleda i savjetovališnog rada za učenike i roditelje.

Prije svakog postupka cijepljenja je održana kratka informativna edukacija u smislu prevencije zaraznih bolesti.

Sukladno Kurikulumu zdravstvenog odgoja te prema planu i programu našeg rada i posebnih potreba pojedinih skupina, odrađene su tematske jedinice zdravstvenog odgoja.

Za učenike 1.r.OŠ „Pravilno pranje zuba po modelu“ (veljača 2016.), a za roditelje budućih prvašića kratki zdravstveni informativni podsjetnik na temu „Prvašić u kući“ (lipanj 2016.). Učenici 3.r. su nazočili edukaciji na temu „Skrivene kalorije“ (ožujak 2016.) . O „Promjenama u pubertetu“ je održana edukacija učenicima 5. razreda prije sistematskih pregleda (studeni 2015.), a o „Profesionalnoj orijentaciji“ je edukacija provedena za učenike 8. razreda također prije sistemastkih pregleda (rujan/listopad 2015.)

11. **Rad u Povjerenstvu za utvrđivanje psihofizičkog stanja djeteta** i sukladno tome donašanje prijedloga Rješenja o primjerenom obliku školovanja u djece s poteškoćama u razvoju.

12. **Suradnja** sa kolegama na razini primarne i sekundarne zdravstvene zaštite, Ureda državne uprave, Agencije za odgoj i obrazovanje, MUP, CZSS Rijeka…

,

Nataša Fugošić Lenaz, dr.med.

i Anja Del Vechio, mag.med.techn.

**6*.* INTERNO STRUČNO USAVRŠAVANJE**

**6.1. Rad Učiteljskog vijeća**

Sukladno Godišnjem planu i programu rada škole tijekom školske 2015./2016. godine održano je 17 sjednica Učiteljskog vijeća.

Uz sadržaje vezane za pripremu i tijek ostvarivanja odgojno obrazovnih programa te vrednovanje rezultata odgojno-obrazovnog rada na kraju obrazovnih razdoblja i školske godine, na sjednicama su realizirane stručne teme kroz predavanja i radionički oblik rada. Obrađene su i stručne teme poput Upisa u srednje škole, Cjelovita kurikularna reforma, Izleti i vanučionična nastava, izvještaji o generacijskom testiranju, izvještaj o sigurnosti rada u školi , Novi trendovi u poučavanju, čitalačka pismenost, Pravilnici o postupanju u slučaju nasilja među djecom i mladima, o pravilniku o ocjenjivanju, evaluacije provedenih aktivnosti s ciljem poboljšavanja istih u narednim godinama.

Na posljednjoj sjednici Učiteljskog vijeća prezentirano je Izvješće o odgojno - obrazovnim rezultatima i radu škole u protekloj godini.

Tijekom školske godine Učiteljsko vijeće je pravovremeno i redovito informirano od strane ravnateljice škole o svim aktualnostima važnim za realizaciju odgojno obrazovnog programa škole.

**6.2. Rad Razrednih vijeća**

Tijekom školske godine 2015./2016. sazvali smo nekoliko izvanrednih sjednica razrednih vijeća zbog neprimjerenih ponašanja učenika, a zbog izricanja pedagoških mjera te sprječavanja ponavljanja nedopuštenog ponašanja. Ostale sjednice Razrednih vijeća su se odvijale redovito, sukladno planu i programu rada razrednih vijeća prihvaćenom Godišnjim planom i programom škole.

Tijekom studenog i prosinca ( iako se odlukom Ministarstva učenici na polugodištu ne ocjenjuju) održane su „kvartalne sjednice“ za analizu odgojno - obrazovne situacije u razrednim odjelima te identifikaciju neuspješnih učenika u cilju organizacije pomoći u učenju i svladavanju gradiva.

Praćenje razvoja i napredovanja učenika, posebice djece s teškoćama u razvoju i učenika s poteškoćama u učenju i vladanju, izostanci te izricanje pedagoških mjera, neki su od sadržaja rada razrednih vijeća tijekom protekle školske godine.

Posebna pozornost posvećena je odgojnoj problematici radi što kvalitetnijih socijalnih odnosa u odjelima i općenito u školi.

Budući da škola posvećuje posebnu pažnju identifikaciji i radu s darovitom djecom, na sjednicama razrednih vijeća redovito su se isticali uspjesi darovitih pojedinaca i grupa.  Izvješća sa sjednica Razrednih vijeća redovito su se prezentirali učenicima putem radio-emisija na školskom razglasu. Pri tom je naglasak bio na uspjesima i pozitivnim primjerima ne bi li se i ostale potaklo na slična ponašanja.

**6.3. Rad razrednika**

Program rada razrednika obuhvaćao je pedagoške i administrativne poslove tijekom školske godine.

Na satu razredne zajednice, tj. u neposrednom radu s učenicima, obrađivane su različite teme prema planu i programu rada razrednog odjela uključujući i sadržaje zdravstvenog i građanskog odgoja koji su sastavni dio razredne dokumentacije - plan rada razrednog odjela. Na satu razrednika obrađivale su se i teme iz Treninga životnih vještina. Sat razrednog odjela održavao se ponedjeljkom četvrti sat za sve razredne odjele.

Razrednici su tijekom godine vodili pojedinačne razgovore s roditeljima učenika informirajući ih o napredovanju njihove djece te o odgojnom aspektu. Održali su najmanje 3, a neki i 4 - 5 roditeljskih sastanaka na kojima su roditelje izvijestili o organizaciji rada škole (izvannastavne aktivnosti, izborna nastava, mogućnost prehrane u školi), nastojeći uključiti roditelje na aktivnije sudjelovanje u radu škole, u projektima škole, profesionalnoj orijentaciji učenika 7. i 8. razreda, natjecanju učenika, izletima i ekskurzijama te na kraju školske godine, o postignutom uspjehu.

**6.4. Rad stručnih aktiva u školi**

U školskoj godini 2015./2016. djelovali su aktivi učitelja razredne nastave; učitelja jezično-umjetničkog područja, geografije i povijesti; matematike, fizike, kemije i biologije, tjelesno-zdravstvene kulture; stranog jezika (engleski i njemački jezik); vjeronauka, aktiv tehničke kulture te aktiv učitelja u okviru PSP-a..

Stručni aktivi održavali su se kontinuirano tijekom školske godine. Rad aktiva obuhvaćao je sadržaje iz struke, didaktičko-metodičke sadržaje te sadržaje iz pedagoško-psihološko-defektološkog područja, a sve u skladu s godišnjim planom i programom rada škole. Svi aktivi tijekom godine bavili su se pripremom učenika za brojna natjecanja na kojima su sudjelovali. Stručni aktivi ujedno su korišteni za prijenos informacija sa održanih seminara i savjetovanja. I ove godine su svi članovi aktiva imali posebne zadaće u svezi Planiranja nastavnog procesa u skladu sa Školskim razvojnim planom. Svi oblici usavršavanja bili su usmjereni prema temama koje su učiteljima omogućavale da kod učenika razviju čitalačku pismenost.

**6.5. Uključenost djelatnika u usavršavanje izvan škole**

Djelatnici škole su sudjelovali na stručnim skupovima, savjetovanjima i seminarima-radionicama, koji su planirani Katalogom stručnih skupova za 2015./2016.god. Agencije za odgoj i obrazovanje, strukovnih udruga i izdavačkih kuća, Gradske knjižnice Rijeka, raznih udruga. Sudjelovali su i na stručnim usavršavanjima koje su organizirale ostale stručne institucije, udruge i izdavačke kuće.

|  |  |  |  |
| --- | --- | --- | --- |
| Organizator | Tema | Datum | Učitelj-ica |
| Međužupanijski stručni skup | Stručni skupovi ICT Edu u OŠ Gornja Vežica Rijeka ICT Edu - Modul 5: Suradničko učenje i Edmodo  Voditelj: Dragica Rade | 31. kolovoza 2015. | Diego Tich,  Gracijela Orobabić,Željka Jasnić, Višnja Dragičević, Gordana Tovilović, Sanja Marušić Vukasović, Ivana Balaško, Tamara Broznić Škalamera,  Vesna Argentin, Vilma Lukanović, Sanja Šantek, Vanija Valčić  Ivona Biondić  Manuela Stančić  Mandica Drakula  Gordana Grujić  Katarina Fićurin  Gledis Brnin  Sandra Šegota – Orman  Ana Šerer Hajdinić  Tatjana Bićanić  Tanja Šćiran |
| Međužupanijski stručni skup za učitelje engleskog jezika na temu“Strategije učenje kao ishodi poučavanja“ | 7.7.2015. | Gracijela Orobabić, Višnja Dragičević, Željka Jasnić, Gordana Tovilović |
|  |  |  |  |
| Agencija za odgoj i obrazovanje | IKT u nastavi matematike osnovne škole  Voditelj: Vesko Nikolaus, prof. | 3. rujan 2015. | Diego Tich |
| 17. CARNetova korisnička konferencija CUC 2015. pod nazivom „Nove škole“ | Od 18. do 20. studenog 2015. | Diego Tich |
| Webinar Razgovori matematički – DAROVITOST  Gost-predavač: mr. sc. SONJA JAREBICA  Voditelj: Neda Lesar, prof. | 17. prosinca 2015. | Diego Tich |
| Webinar Razgovori matematički - Natjecanja iz matematike Gosti-predavači Draženka Kovačević, prof. i dr.sc.Matija Bašić Voditelj: Neda Lesar, prof. | 18. veljače 2016. | Diego Tich |
| Matematička komunikacija - 1. dan (online prijenos državnog skupa) Voditeljice: Antonela Czwyk Marić, Dajana Zucić | 21. ožujka 2016. | Diego Tich |
| Webinar Online iz Zadra Matematička komunikacija kroz cjelovitu kurikulranu reformu (prijenos državnog skupa) Voditeljice: Antonela Czwyk Marić, Dajana Zucić | 22. ožujka 2016. | Diego Tich |
| Popodne online iz Zadra Matematička komunikacija - 2. dan (prijenos državnog skupa) Voditeljice: Antonela Czwyk Marić, Dajana Zucić | 22. ožujka 2016. | Diego Tich |
| Online iz Zadra Matematička komunikacija - 3. dan (prijenos državnog skupa) Voditeljice: Antonela Czwyk Marić, Dajana Zucić | 23. ožujka 2016. | Diego Tich |
| Programi e-učenja AZOO-a Strategije učenja i poučavanja Voditelj: Renata Ozorlić-Dominić, univ. spec. | Od 1. svibnja do 15. lipnja 2016. | Diego Tich |
| Zimski seminar za geografe  Cjelovita kurikularna reforma  Učiti kako učiti  Prirodoslovno područje kurikuluma  Kurikulum predmeta geografija  Teme o zaštiti prirode i zašticenim područjima u nastavi geografije  Iran  Historijska geografija Hrvatske  Kulturna geografija  Primjena statistike u nastavi geografije  Renesansni festival- gospodarska valorizacija povijesti i geografije | 8.i 9. siječanj 2016. | Ivana Balaško |
| 24.godišnja konferencija Hrvatskog udruženja profesora engleskog jezika za učitelje engleskog jezika održana u Šibeniku | 8.4.-10.4.2016. | Gracijela Orobabić |
| Državni skup za učitelje likovne kulture i nastavnike likovne umjetnosti ČOVJEK U SREDIŠTU | 29.11.2015. | Sanja Marušić Vukasović |
| Agencija za odgoj i obrazovanje: **Štetnost od pretjeranoga izlaganja suncu i UV zračenju**. | 24.5.2016. | Tatjana Bićanić |
| VII. simpozij učitelja i nastavnika Hrvatskoga jezika  Kultura govorenja i slušanja | 5. - 7. XI. 2015. | Tamara Broznić Škalamera, Vesna Argentin, Vilma Lukanović |
| Agencija za odgoji obrazovanje, Poučavanje strategijama i tehnikama pisanja (Psihologija pisanja kao suvremeno obrazovno područje; Uvježbavanje strategija i tehnika pisanja; Metode za pokretanje i strukturiranje kreativnoga narativa) | 22.3.2016. | Tamara Broznić Škalamera, Vesna Argentin, Vilma Lukanović |
| HUUZ  Sastanak voditelja učeničkih zadruga PGŽ-a | 14.9.2015. | Tamara Broznić Škalamera |
| HUUZ  Pripreme i dogovor za 15. smotru učeničkih zadruga PGŽ-a | 3.3.2016. | Tamara Broznić Škalamera |
| Stručni skup namijenjen učiteljima RN u produženom boravku | 3. 3. 2016. | Gordana Grujić  Katarina Fićurin  Marija Matić |
| Stručni skup namijenjen učiteljima RN u produženom boravku | 11.4.2016. | Gordana Grujić  Katarina Fićurin  Marija Matić |
| 17. CARNetova korisnička konferencija CUC 2015. pod nazivom „Nove škole“ | Od 18. do 20. studenog 2015. | Bojana Matešin |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| Županijska stručna vijeća | Županijsko stručno vijeće učitelja matematike Primorsko-goranske i Ličko-senjske županije (PGŽ i LSŽ 1) u OŠ Turnić Rijeka Kurikulum predmeta Matematika Sudjeljuje: Sanja Janeš, članica SRS za predmet Matematika Voditelj: Alena Dika, prof. | 1. ožujka 2016 | Diego Tich |
| Županijski stručni skup učitelja informatike PGŽ-a u OŠ Zamet Rijeka  Stručna i javna rasprava o kurikulumskih dokumenata Predavač: Nikolina Bubuca, članica SRS za predmet Informatika Voditelj: Marijana Seršić, prof. | 12. travnja 2016. | Diego Tich |
| Stručna ekskurzija u Beč za učitelje i nastavnike matematike PGŽ  Posjet muzeju Haus der Mathematik, Beč  Voditelj: Nevia Grbac | 16. i 17. travnja 2016. | Diego Tich |
| Županijsko stručno vijeće učitelja matematike Primorsko- goranske i Ličko- senjske županije (PGŽ i LSŽ1) uz Imaginary – razgledavanje izložbe uz stručno vodstvo na Odjelu za matematiku Sveučilišta u Rijeci  Voditelj: Alena Dika, prof. | 18. svibnja 2016. | Diego Tich |
| Županijsko stručno vijeće učitelja geografije  Srednjoškolski model na njemački način  Blog kao nastavno sredstvo  Aktualnosti u predmetnom području geografije | 23.11. 2015. | Ivana Balaško |
| Županijsko stručno vijeće učitelja geografije  Predstavljanje prijedloga kurikuluma nastavnog predmeta geografije  Geologija u nastavi geografije  Predstavljanje geološke zbirke OŠ Gornja Vežica | 6.4.2016. | Ivana Balaško |
| ŽSV učitelja engleskog jezika: Metoda 270;Issues in Punctuation and Usage | 20.11.2015. | Gracijela Orobabić, Višnja Dragičević, Željka Jasnić, Gordana Tovilović |
| ŽSV učitelja engleskog jezika:Blame it on the Cartoon Network;Grammar games in the Classroom; | 30.3.2016. | Gracijela Orobabić, Višnja Dragičević, Željka Jasnić, Gordana Tovilović |
| ŽSV učitelja engleskog jezika: Predstavljanje prijedloga kurikuluma nastavnog predmeta engleski jezik i stručna rasprava | 21.4.2016. | Gracijela Orobabić, Višnja Dragičević, Željka Jasnić, Gordana Tovilović |
| ŽSV učitelja talijanskog jezika: Prijedlog kurikuluma nastavnog predmeta talijanski jezik;  Učenje talijanskog jezika u međupredmetnom povezivanju s knjižničnim i informacijskim obrazovanjem | 04.03.2016. | Željka Jasnić |
| ŽSV učitelja talijanskog jezika: Predstavljanje prijedloga kurikuluma nastavnog predmeta talijanski jezik i stručna rasprava | 09.04.2016. | Željka Jasnić |
| ŽSV učitelja razredne nastave Primorsko-goranske županije  „Priprema stručne rasprave o kurikularnim dokumentima u sklopu cjelovite kurikularne reforme“ | 19.4.2016. | Tanja Šćiran  Tatjana Bićanić  Ana Š. Hajdinić  Marija Matić  Ivona Biondić  Manuela Stančić  Mandica Drakula  Gordana Grujić  Katarina Fićurin  Gledis Brnin  Sandra Šegota - Orman |
| ŽSV učitelja razredne nastave Primorsko-goranske županije  „Učiti kako učiti“,  „Tehnike brzog čitanja“ | 25.2.2016. | Tanja Šćiran  Tatjana Bićanić  Ana Š. Hajdinić  Marija Matić  Ivona Biondić  Manuela Stančić  Mandica Drakula  Gordana Grujić  Katarina Fićurin  Gledis Brnin  Sandra Šegota - Orman |
| ŽSV učitelja glazbene kulture PGŽ  „Uvođenje pripravnika u odgojno-obrazovni rad“  „Promjene u kurikulumu umjetničkog područja“  Primjena projekta „Čitanje i pisanje za kritičko mišljenje u GK“  „Priprema za Županijsku smotru Dječje glazbene čarolije“ | 10.11.2015. | Sanja Šantek |
| ŽSV učitelja glazbene kulture PGŽ  Prijedlog nacionalnog kurikuluma za glazbenu kulturu i umjetnost- prezentacija, rasprava, promjedbe i prijedlozi | 19.4.2016. | Sanja Šantek |
| Županijsko stručno vijeće učitelja Hrvatskoga jezika (Predstavljanje kurikuluma Hrvatskoga jezika; Komunikacijsko-funkcionalna primjena diktata) | 30.3. 2016. | Tamara Broznić Škalamera, Vesna Argentin, Vilma Lukanović |
| Županijsko stručno vijeće učitelja Hrvatskoga jezika (Škola govorništva za učitelje i nastavnike; Debata; Važne osobe hrvatske kulture) | 14. 12. 2015. | Tamara Broznić Škalamera, Vesna Argentin, Vilma Lukanović |
|  |  |  |
|  |  |  |
|  |  |  |
| i Gracijela Orobabić, Višnja Dragičević, Željka Jasnić, Gordana Tovilović nakladničke kuće | Stručni skup za učitelje engleskog jezika nakladničke kuće Školska knjiga: Projekti u nastavi stranih jezika;Searching for More than a Single Story | 19.5.2016. | Gracijela Orobabić |
| k |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| Gradska knjižnica Rijeka+ | Proljetne škole školskih knjižničara u Zadru. | od 7. do 10.travnja 2016 | Danila Ferenčević |
|  | stručni izlet, na Nulti dan sajma knjiga u Puli. | 2.12.2015. | Danila Ferenčević |
| Ostalo | CARNet i Proficiens Academy™ Projekt “Inspiring science education”  Masovni otvoreni online tečaj **Osnove korištenja obrazovnih trendova i digitalnih alata u nastavi** | Od 2. do 29. studenog 2015. | Diego Tich |
| CARNet i Proficiens Academy™ Projekt “Inspiring science education” Masovni otvoreni online tečaj  **Napredna primjena obrazovnih trendova i digitalnih alata u nastavi** | Od 30. studenog do 15. prosinca 2015. | Diego Tich |
| Zbirka Proficiens Academy™ poslovni tečajevi  Online tečaj **Komunikacijske vještine** | Od 16. prosinca 2015. do 15. ožujka 2016. | Diego Tich |
| Zbirka Proficiens Academy™ poslovni tečajevi  Online tečaj **Organizacijske vještine** | Od 16. prosinca 2015. do 15. ožujka 2016. | Diego Tich |
| Zbirka Proficiens Academy™ poslovni tečajevi  Online tečaj **Upravljanje projektima** | Od 16. prosinca 2015. do 15. ožujka 2016. | Diego Tich |
| Zbirka Proficiens Academy™ poslovni tečajevi  Online tečaj **Upravljanje vremenom** | Od 16. prosinca 2015. do 15. ožujka 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr - osnovni koraci i prijava na Office365  Voditelj: Gabrijela Vratarić | 23. svibnja 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – napredno početno podešavanje Office365  Voditelj: Gabrijela Vratarić | 25. svibnja 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – Osnovno korištenje servisa Office365 Voditelj: Gabrijela Vratarić | 30. svibnja 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – Office 365 i Office Online  Voditelj: Gabrijela Vratarić | 1. lipanj 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – Office365 - napredno korištenje Voditelj: Gabrijela Vratarić | 2. lipanj 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – Office MIX i Sway  Voditelj: Gabrijela Vratarić | 6. lipanj 2016. | Diego Tich |
| MZOŠ, CARNet, Microsoft i Citus grupa  Webinar Office365.skole.hr – OneNote i OneNote for Classroom Voditelj: Gabrijela Vratarić | 8. lipanj 2016. | Diego Tich |
| „Puni potencijal“ , radionica crtanja fraktala  Voditeljica Martina Kosec, Tatjana Polujahtova | 2.10.2015.  21. 22. 11. 2015.  26.2. 2016. | Sanja Marušić Vukasović |
| Odijel za školstvo grada Rijeke,  Edukacija za predmet GRAĐANSKI ODGOJ kroz sedam modula | 12.6 - 12.7.2016. | Sanja Marušić Vukasović |
|  | „Suvremeni pristup odgoju i obrazovanju darovite djece i učenika“ Sveučilište u Zadru | Veljača 2016. | Helena Žagar  Adriana Licardo Luketić |
| Foruma za slobodu odgoja. | edukacija za medijatora. | Ožujak 2016. | Adriana Licardo Luketić |
| Nastavni zavod za javno zdravstvo | Trening životnih vještina – predavanja | Listopad 2015. | Helena Žagar |
| ŠKOLSKA KNJIGA | Bruno Šimleša: Umijeće poučavanja srcem | 11.5.2016. | Ivona Biondić  Mandica Drakula  Manuela Stančić |
|  | CARNet i Proficiens Academy™ Projekt “Inspiring science education” Masovni otvoreni online tečaj  **Napredna primjena obrazovnih trendova i digitalnih alata u nastavi** | 30.11.-15.12.2015. | Bojana Matešin |
|  | CARNet i Proficiens Academy™ Projekt “Inspiring science education”  Masovni otvoreni online tečaj **Osnove korištenja obrazovnih trendova i digitalnih alata u nastavi** | Od 2. do 29. studenog 2015 | Bojana Matešin |
| Međunarodna  konferencija | „Exellence, Creativity and Innovation in Basic & Higher Education“ (Rijeka, svibanj, 2016.) The Internacional Centre for Innovation in Education | 18.-21.5. 2016. | Bojana Matešin, Helena Žagar, Alena Dika |
| Agencija Cromovens i Centar za edukaciju Sv. Lovre | Studijsko putovanje u Izrael | 5.-12. 4. 2016. | Bojana Matešin |
| Sveučilište u Zadru | „ Ravnatelj: profesija i kvalifikacija ,a ne funkcija“ | 6.11. 2015. | Bojana Matešin |
| Hrvatska Udruga ravnatelja | Stručni skup u Malom Lošinju | 12.-14. 10. 2015. | Bojana Matešin |

Djelatnici iskazuju izuzetnu potrebu i interes za ovakvim načinom stručnog usavršavanja iako se pribojavamo da zbog financijske situacije nećemo moći istom dinamikom djelatnike slati na usavršavanja.

1. **RAD STRUČNIH SURADNIKA**

**Rad pedagoga**

U školskoj 2015./2016. godini stručni suradnik pedagog obavljao je poslove: planiranja i programiranja, poslove na organizaciji i realizaciji odgojno-obrazovnog programa škole, vrednovanja rezultata odgojno-obrazovnog rada, stručnog usavršavanja i dokumentacijske djelatnosti.

Pedagoginja se vratila s neplaćenog roditeljskog dopusta 28. listopada 2016. godine, a na zamjeni do tada je bio pedagog Luka Tuta. Na početku školske godine pedagog je sudjelovala u izvedbi godišnjeg plana i programa rada škole te izradi Školskog kurikuluma. Uz određivanje programskih sadržaja i najvažnijih zadaća svoga rada, u suradnji s ravnateljicom, psihologom i učiteljima planirala je i programirala nastavu, izvannastavne aktivnosti, rad stručnih tijela i sudjelovala u izradi prilagođenih programa za djecu s teškoćama u razvoju.

Tijekom školske godine obavljala je poslove oko upisa djece u prvi razred i formiranja razrednih odjela, održala roditeljski sastanak za roditelje osmih razreda gdje je roditelje informirala o upisima u srednje škole.

Neposredan edukativno-savjetodavni rad s učenicima ostvarivao se individualnim i grupnim oblicima rada tijekom godine. U suradnji s ravnateljicom, psihologinjom i razrednicima obavljala je savjetodavni rad s učenicima s teškoćama u ponašanju i učenju te njihovim roditeljima.

Pedagoginja je realizirala poslove oko profesionalne orijentacije učenika. Pripremala je i distribuirala materijale vezane uz profesionalno informiranje učenika 8. razreda te ostvarivala individualne razgovore s učenicima. U suradnji sa Hrvatskim zavodom za zapošljavanje organizirala je profesionalno savjetovanje za učenike s poteškoćama u razvoju. Organizirala je „Sajam srednjih škola Rijeke i okolice“, na kojem su stručni suradnici i profesori iz petnaest srednjih škola iz Rijeke i Opatije informirali učenike o posebnostima pojedinih škola, uvjetima upisa i mogućnostima zapošljavanja i upisa na fakultet po završetku školovanja, a sve s ciljem pomoći učenicima 8. razreda za lakši izbor buduće srednje škole tj. zanimanja.

U okviru edukativno-savjetodavnog rada s roditeljima realizirala je nekoliko tema na roditeljskim sastancima:

- za roditelje učenika 8. razreda – tema „Kamo nakon osnovne škole – odabir srednje škole“,

- za roditelje učenika 8. razreda – tema „Upisi u srednje škole – procedura upisa“.

Pedagoginja je redovito sudjelovala u pripremi i održavanju sjednica razrednih vijeća i Učiteljskog vijeća. Tijekom ove godine bila je mentorica dvjema studenticama 2. godine pedagogije, te jednoj studentici 5. godine pedagogije na Filozofskom fakultetu u Rijeci.

Iz područja zdravstvene i socijalne zaštite učenika intenzivno je surađivala sa školskim dispanzerom te sudjelovala u organiziranju programa zdravstvene zaštite učenika. U suradnji sa Hrvatskim zavodom za javno zdravstvo, organiziran je pregled oralne higijene učenika 5. razreda. Ostvarena je i odlična suradnja s Dječjom bolnicom Kantrida gdje je nekoliko učenika škole bilo smješteno. U suradnji s MUP-om za učenike četvrtih razreda organiziran je posjet 3. policijskoj postaji i predavanje o zaštitnoj ulozi policajca. U sklopu projekta MAH organiziran je „Sajam mogućnosti“, gdje policija u suradnji s lokalnom zajednicom nudi učenicima korisne alternative odnosno sportske, kulturne i druge kreativne sadržaje kako bi oni mogli pravilno ispuniti svoje slobodno vrijeme. Učenici petih i šestih razreda bili su uključeni u projekt PIA i PIA2 – prevencija i alternativa. Suradnja je ostvarena i s Udrugom „Terra“ održavanjem radionica za učenike 8. razreda koje su vodile psihologinje Udruge, a sve s ciljem sprečavanja rizičnog ovisničkog ponašanja kod učenika. U suradnji sa planinarskim društvom „Tuhobić“ iz Rijeke, u školi je počela djelovati „Mala planinarska škola“ u koju je bilo uljučeno 14 učenika od 4. do 7. razreda.

Kao član Eko-odbora sudjelovala je u organizaciji aktivnosti koje je odbor organizirao s ciljem obnavljanja statusa Eko-škole.

Tijekom godine pratila je ostvarivanje nastavnog plana i programa od 1. do 8. razreda. U cilju unapređivanja nastavnog procesa realizirala je posjete nastavi te u suradnji s učiteljima rješavala odgojno-obrazovne probleme. U suradnji sa ravnateljicom i psihologinjom pregledavala je tijekom godine razrednu pedagošku dokumentaciju. Tijekom lipnja izradila je raspored za održavanje dopunske nastave u mjesecu lipnju za učenike koji su negativno ocijenjeni iz predmeta na kraju nastavne godine te pratila realizaciju istih. Kao član Povjerenstva za upise u srednju školu, redovito je informirala učenike 8. razreda i njihove roditelje o datumima koji su bitni za pravovremeno obavljanje svih potrebnih radnji u procesu upisa u srednje škole te kontrolirala jesu li svi učenici izvršili sve potrebno za upise.

Sudjelovala je u poslovima uz realizaciju proslava značajnijih državnih i vjerskih blagdana, Dana škole te ostalim akcijama u školi.

S ciljem kvalitetnijeg ostvarivanja programa rada, pedagoginja je tijekom godine surađivala sa Županijskim uredom za prosvjetu, kulturu, informiranje, šport i tehničku kulturu, Odjelom gradske uprave za odgoj i školstvo Grada Rijeke, stručnim službama pri predškolskim ustanovama i stručnim suradnicima osnovnih i srednjih škola, školskim dispanzerom, Zavodom za zapošljavanje, Centrom za socijalnu skrb i Centrom za odgoj.

Vrednovanje rezultata odgojno-obrazovnog rada na kraju školske godine obuhvaćalo je analizu odgojno-obrazovnih rezultata i predlaganje mjera za unapređivanje rada te sudjelovanje u izradi tekstualnih i statističkih izvješća.

U ožujku 2016. godine završila je edukaciju za medijatora, u organizaciji Foruma za slobodu odgoja.

Praćenjem periodike i druge stručne literature te redovnim sudjelovanjem na stručnim aktivima stručnih suradnika naše županije koji su se ostvarivali u skladu s propisanim programom stručnog usavršavanja Ministarstva znanosti, obrazovanja i športa i Agencije za odgoj i obrazovanje realizirano je individualno stručno usavršavanje.

**7.2. Rad psihologa**

Ove školske godine poslovi psihologa realizirani su uz manja odstupanja s obzirom na definirani plan i program rada. S obzirom na bolovanje psihologinje Tanje Tuhtan-Maras od 01.09.2015. do 15.06.2016. dio poslova je realizirala psihologinja na zamjeni Helena Žagar. Uz redovan rad psihologinja je uspješno položila stručni ispit za stručnog suradnika psihologa u osnovnim i srednjim školama, uz vodstvo mentorice Linde Kolić Sobol (OŠ Brajda).

Na početku školske godine psihologinja je sudjelovala u izvedbi Godišnjeg plana i programa rada škole. Uz određivanje programskih sadržaja i najvažnijih zadaća svoga rada, u suradnji s ravnateljicom, pedagogom i učiteljima planirala je i programirala nastavu, izvannastavne aktivnosti, rad stručnih tijela, sudjelovala u izradi prilagođenih programa za djecu s teškoćama u razvoju, programa rada Odjela za djecu s cerebralnom paralizom.

Aktivno je sudjelovala u osmišljavanju i provedbi Školskog razvojnog plana kao stalni član Tima za kvalitetu. Ujedno je kao predsjednik Povjerenstva za izbor učenika generacije provela postupak izbora učenika generacije prema utvrđenim kriterijima. Također je sudjelovala u planiranju sadržaja Školskog kurikuluma te osmišljavanju i provedbi Školskog preventivnog programa – prevencije nasilja čiji je koordinator te prevencije ovisnosti. Ujedno je kao član tima sudjelovala u planiranju sadržaja Građanskog odgoja.

Psihologinja je obavila sve poslove vezane za upis u 1. razred – prikupljanje podataka o djeci, psihologijsku procjenu spremnosti za školu, edukativno-savjetodavni rad s roditeljima budućih prvaša, roditeljski sastanak na temu „Priprema djeteta za školu“. Temeljem svih prikupljenih relevantnih informacija, u suradnji s psihologinjom Tanjom Tuhtam-Maras, formirala je odjeljenja 1.razreda, informirala učiteljice o strukturi razrednih odjeljenja te odgojno-obrazovnim potrebama budućih prvaša.

Neki od poslova i zadataka psihologa obavljali su se kontinuirano tijekom školske godine. Posebno se to odnosi na: praćenje adaptacije učenika 1. razreda, praćenje uspjeha i napredovanja učenika, utvrđivanje uzroka neuspjeha kroz psihološku procjenu učenikovih kognitivnih i konativnih osobina uporabom psihodijagnostičkog instrumentarija ( generacijsko ispitivanje učenika 1, i 5. razreda), praćenje odgojne situacije u svim razrednim odjelima te poduzimanje mjera za poboljšavanje razredne atmosfere – razgovori, radionice, a posebno u razrednim odjelima s integriranim učenicima s teškoćama u razvoju, individualni savjetodavni rad s učenicima s teškoćama u razvoju, individualni savjetodavni rad s učenicima s teškoćama u intelektualnom, emocionalnom i socijalnom razvoju, sudjelovanje u prepoznavanju, identifikaciji i praćenju potencijalno darovitih učenika, sudjelovanje u odabiru djece za specifične programe za darovite, praćenje ostvarivanja dodatne defektološke pomoći za djecu s teškoćama u razvoju.

Budući da je psihologinja član školskog Povjerenstva za utvrđivanje psihofizičkog stanja djeteta prije upisa u školu, sudjelovala je u pokretanju i provođenju postupka za utvrđivanje primjerenog oblika školovanja u okviru kojeg je provodila psihologijska ispitivanja učenika u postupku, izrađivala stručne nalaze i mišljenja te prisustvovala sastancima

Neposredan edukativno-savjetodavni rad s učenicima ostvarivao se kroz individualne i skupne oblike rada tijekom godine, a posebno u okviru različitih projekata kojih je psihologinja koordinator.

Psihologinja je koordinator aktivnosti za „Ambasadore TIĆ-a“ u sklopu kojeg je u suradnji s razrednicima šestih razreda odabrala dvoje učenika koji će slijedeće dvije školske godine predstavljati školu. S njima je sudjelovala na aktivnostima u organizaciji dječjeg doma TIĆ.

U okviru projekta „Trening životnih vještina“ koordinirala je i supervizirala aktivnosti iz projekta tijekom cijele školske godine.

U okviru Projekta “Učenje nije mučenje“ realizirala je radionice o učenju za učenike 5. razreda.

Ove školske godine psihologinja je provela ispitivanje čitanja i neposrednog razumijevanja za učenike 5. razreda u okviru školskog Razvojnog plana.

U sklopu pripravničkog staža psihologinja je realizirala radionice za učenike 6.razreda na temu „Ogovaranje“.

Također je u ovoj školskoj godini bila koordinator 15 pomoćnika u nastavi za učenike s teškoćama u razvoju kojima je pružala stručnu pomoć i podršku.

Psihologinja je u suradnji sa školskom pedagoginjom realizirala poslove oko profesionalne orijentacije učenika, posebno u dijelu suradnje s HZZ om koji provodi profesionalnu orijentaciju za učenike s teškoćama u razvoju i zdravstvenim teškoćama.

U okviru savjetodavno-edukativnog rada s roditeljima uz individualno savjetovalište koje je organizirano utorkom poslijepodne, realizirala je i nekoliko tema na roditeljskim sastancima i to:

* za roditelje učenika budućih 1. razreda – tema «Kako pripremiti dijete za školu»
* za roditelje učenika 3. razreda – tema; „Životne vještine – prevencija ovisnosti i nasilja
* za roditelje učenika 5. Razreda: „Učenje nije mučenje – kako pomoći djetetu u učenju“
* za roditelje učenika 8. razreda : tema: „Odrednice profesionalnog razvoja i njihovo značenje u izboru zanimanja“

Iz područja zdravstvene i socijalne zaštite učenika intenzivno je surađivala sa školskim dispanzerom te sudjelovala u organiziranju programa zdravstvene zaštite učenika.

Psihologinja je redovito sudjelovala u radu razrednih vijeća, Učiteljskog vijeća, Vijeća roditelja, te Školskog Tima za kvalitetu. Na Učiteljskim vijećima realizirala je sljedeće teme:

1. Analiza rezultata generacijskog ispitivanja učenika 5. razreda i smjernice nastavnicima za rad s istima – posebno s djecom s teškoćama u učenju, te potencijalno darovitom djecom.
2. Izvještaj o sudjelovanju na stručnom skupu „Suvremeni pristup odgoju i obrazovanju darovite djece i učenika“.

Psihologinja je u radu kontinuirano surađivala s ravnateljicom škole, članovima stručnog tima Odjela za PSP, pedagogom škole, učiteljima te izvanškolskim institucijama kao što su Županijski ured za prosvjetu, kulturu, informiranje, sport i tehničku kulturu, Gradski odjel za odgoj i školstvo, Filozofski fakultet – Odsjek za psihologiju, stručnim službama drugih osnovnih škola, predškolskih ustanova, institucijama socijalne skrbi, školskim dispanzerima i ostalim zdravstvenim institucijama te s Odjelima za dodatnu defektološku pomoć djeci s TUR pri drugim školama.

U sklopu međunarodne konferencije na temu izvrsnosti u obrazovanju organiziran je skup za mlade „Youth Summit“ na koji je psihologinja uključila pet učenika osmih razreda s izvrsnim uspjehom te ih kroz isti vodila i mentorirala.

Tijekom godine psihologinja se nastojala permanentno stručno usavršavati, praćenjem stručne periodike i stručne literature te prisustvovanjem skupnim oblicima stručnog usavršavanja. Osim stručnih skupova u organizaciji Ministarstva prosvjete športa sudjelovala je na stručnim skupovima u organizaciji drugih stručnih institucija i udruga:

1. Trening životnih vještina – predavanja (Rijeka, listopad, 2015.) Nastavni zavod za javno zdravstvo, PGŽ

2. Znanstveno - stručni skup: „Suvremeni pristup odgoju i obrazovanju darovite djece i učenika“ – (Zadar, veljača, 2016.) Sveučilište u Zadru

3. Međunarodna konferencija: „Exellence, Creativity and Innovation in Basic & Higher Education“ (Rijeka, svibanj, 2016.) The Internacional Centre for Innovation in Education

5. Županijska stručna vijeća u organizaciji AZOO

Kontinuirano tijekom godine vodila je dokumentacija o osobnom radu te psihološke dossiere učenika.

**7.3.** IZVJEŠĆE O RADU ŠKOLSKOG KNJIŽNIČARA

školska godina 2015./16.

Knjižnica se svojim cjelokupnim radom nastojala uklopiti u odgojno-obrazovni rad škole. U knjižnici smo radili na svim područjima i oblicima rada koji su određeni godišnjim planom i programom : od stručnog rada, odgojno-obrazovnog rada s učenicima, informacijske djelatnosti, kulturne i javne djelatnosti, do suradnje s voditeljima stručnih aktiva, ravnateljicom, nastavnicima škole i ostalim suradnicima.

Knjižnična građa stručno je obrađena, smještena i dostupna korisnicima za posudbu i korištenje u čitaonici.

U inventuri knjižnog fonda za 2015. godinu stanje učeničkog fonda je **10 834** svezaka, učiteljski fond broji **2 666** svezaka, što ukupno iznosi **13 500** svezaka. Tijekom ove godine nije otpisan niti jedan svezak.

Na području **odgojno-obrazovnog rada s učenicima** organizirano sam radila po planu i programu s učenicima .

Nastojala sam učenicima približiti knjižnicu kao izvor informacija na različitim medijima, pomoći im da postanu vješti konzumenti informacija, u modernom obrazovnom i informacijskom društvu, stvarajući poticajno ozračje u knjižnici.

Uz rad s učenicima u knjižnici i čitaonici radila sam i po posebnim programima za svaki razred, a sve prema planu i programu rada za ovu školsku godinu. U sva tri treća razreda odradila sam sat uvoda u lektiru, a u drugom polugodištu i upoznavanje s priručnom literaturom. U četvrtim razredima odradila sam sat lektire Zvonimira Baloga, a u prvim razredima Plesnu haljinu žutog maslačka.

Počeo je raditi i Čitateljski klub jer su interesi pojedinih učenika, što se čitanja tiče, puno veći nego što to pružaju aktivnosti u grupi Mali knjižničari.

Izvješće o radu Kluba je u bilježnici izvannastavnih aktivnosti škole.

Čitateljski klub je sudjelovao u dva projekta Škole: Drvo i Starkom po Europi.

Izrada panoa *Drvo ima srce* te istraživanje sličnih motiva u bajkama i pričama Andersena i Ivane Brlić Mažuranić.

S ciljem poticanja čitanja u drugom polugodištu održala sam predavanje za roditelje učenika prvih razreda – *Važnost poučavanja čitanja*

Pored redovite djelatnosti, posudbe i rada s učenicima, knjižnica je radila i na **području kulturne i javne djelatnosti**.

U okviru toga organiziran je jedan književni susret: Jadranko Bitenc 22. listopada 2015.

Knjižnica je obilježila sve važnije datume, blagdane i godišnjice na panou knjižnice prigodnim izlošcima i materijalima.

Knjižničarka se je **stručno usavršavala** sudjelovanjem u radu Proljetne škole školskih knjižničara od 7. do 10.travnja 2016 u Zadru.

Prisustvovala sam na tri aktiva ŽSV za školske knjižnice te tri aktiva u organizaciji Matične službe GKR. U organizaciji Knjižničarskog društva 2.prosinca 2015.bila sam stručnom izletu, na Nultom danu sajma knjiga u Puli.

Uz dobru suradnju s ravnateljicom, knjižnica je obavila sve svoje planirane zadatke i dobila smjernice za budući rad i razvoj.

**7.4. Rad Školskog odbora i Vijeća roditelja**

Rad Školskog odbora i Vijeća roditelja odvijao se redovito tijekom školske 2015./2016. godine sukladno donesenom planu i programu rada Školskog odbora te planu i programu Vijeća roditelja za školsku 2015./2016.god. Prošle školske godine školski odbor se sastao 16 puta.

Na prijedlog ravnateljice škole, Školski odbor je prihvatio Godišnji plan i program rada, Školski kurikulum, Školski razvojni plan te financijski izvještaj za 2015.godinu. Tijekom godine odlučivao je o nabavci opreme i donosio odluke o trošenju sredstava. Kontinuirano je razmatrao prijedloge roditelja o pitanjima od interesa za rad škole. Ujedno je predlagao osnovne smjernice za rad i poslovanje škole te mjere u cilju ostvarivanja zacrtane politike škole. Odlučivao je i o pitanjima iz područja radnih odnosa.

Tijekom školske godine Vijeće roditelja upoznato je s ustrojem i ostvarivanjem godišnjeg plana i programa rada škole, projektima koji se odvijaju u školi, uspjesima učenika na natjecanjima, susretima i smotrama, te postignutim rezultatima na kraju obrazovnih razdoblja i kraju školske godine. Vijeće roditelja je nastavilo s radom u projektu Roditeljske patrole. Prošle se godine Vijeće roditelja odazvalo sudjelovanju u projektu Urbani vrtovi te se kandidirao na natječaj Riječkog lokalnog partnerstva. Obzirom da se u susjedstvu škole gradi Crkva te još nisu do kraja napravljeni novi urbanistički planovi projekt je stavljen na čekanje. Nadamo se da će se slijedeće godine realizirati.

**7.5. Rad tajništva i administrativno-tehničke službe**

Rad tajništva tijekom godine odvijao se u skladu s Godišnjim planom i programom rada škole, a odnosio se na: upravno-pravne, kadrovske i opće poslove, suradnju s organima upravljanja i drugim organima i organizacijama, administrativno-tehničke poslove te vođenje pošte i arhive.

U sklopu administrativno-tehničke službe rad računovodstva obuhvaćao je planske, analitičke i opće poslove, knjigovodstvo i računovodstvo, obračun i evidenciju osobnih dohodaka i drugih primanja, uplate i isplate, prehrana učenika te druge poslove iz Godišnjeg plana i programa škole.

Poslovi kućnog majstora odnosili su se na održavanje stolarije i inventara te ostale poslove domara.

Poslovi vozača odnosili su se na prijevoz tjelesno invalidnih učenika te održavanje vozila kao i na ostale poslove vezane u plan i program rada škole, a sve u okviru godišnje strukture radnog vremena.

Nabavka i smještaj hrane, priprema i podjela mliječnog obroka i ručka te održavanje higijene i čišćenje kuhinje i blagovaonice poslovi su koje je obavljala kuharica, a svakodnevno održavanje čistoće u školskim prostorima, dvorištu, igralištu te školskom parku poslovi su koje su obavljale spremačice.

**7.6. Rad ravnatelja**

Rad ravnateljice tijekom školske 2015./2016. godine odvijao se u skladu s donesenim planom i programom rada ravnatelja.

Period pripreme za početak školske 2015./2016. godine obuhvaćao je poslove vezane uz: ustrojstvo škole (definiranje pristupa i izrada Godišnjeg plana i programa rada škole, kalendar rada škole te zaduženja odgojno - obrazovnih djelatnika), izvedbeno planiranje i programiranje (planiranje i programiranje: nastave, izvannastavnih aktivnosti, rada Odjela za produženi stručni postupak djece s cerebralnom paralizom i rada s ostalim učenicima s teškoćama u razvoju, te rada stručnih organa i aktiva) i na poslove osiguravanja optimalnih uvjeta za ostvarivanje odgojno - obrazovnog programa škole.

Tijekom školske godine ravnateljica je obavljala poslove organizacije poslovanja, pedagoško - savjetodavnog i analitičko - studijskog rada, kadrovske i ostale poslove koji proizlaze iz Godišnjeg plana i programa rada škole.

Uz organizacijske poslove vezane za osiguravanje što kvalitetnijih uvjeta rada i života škole, organizirala je i aktivno sudjelovala u realizaciji programa prihvata učenika 1. razreda i ispraćaja učenika 8. razreda, te svih realiziranih prigodnih programa i radio emisija vezanih uz početak i kraj nastavne godine te obilježavanje značajnijih datuma te državnih i vjerskih blagdana ( Božićnu svečanost, Maškare, Obilježavanje 25 god e-učionice , Dan škole i dr).

Pomaže organizaciji prijevoza učenika, te u organizaciji izleta. Pratnja je na izletu učenicima 7a razreda.

Pomaže u organizaciji županijskog natjecanja mladih matematičara te županijskom natjecanju iz tehničke kulture. Organizirala je i sudjelovala u akcijama skupljanja starog papira.

Tijekom školske godine ravnateljica je ostvarila uspješnu suradnju s organizacijama i institucijama izvan škole, poglavito s Odjelom gradske uprave za odgoj i školstvo, Odjelom za [Razvoj, urbanizam, ekologiju i gospodarenje zemljištem](https://www.google.hr/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjl1teot9TOAhVEPBQKHYmmC5QQFggZMAA&url=http%3A%2F%2Fwww.rijeka.hr%2Furbanizam&usg=AFQjCNG6qD180qLU86h6DKgt-TTFaCkgJw&sig2=FWSWYqsR6sAH9UeZ5O0ljQ&bvm=bv.129759880,d.d24) te Odjelom gradske uprave za zdravstvo i socijalnu skrb, Uredom državne uprave PGŽ, Služba za društvene djelatnosti i ravnateljima drugih osnovnih škola. Surađivala sa Zavodom za javno zdravstvo Grada Rijeke, školskom liječnicom.

Tijekom cijele školske godine aktivno se uključivala u pedagoško - savjetodavan rad s učiteljima, učenicima i njihovim roditeljima nastojeći kvalitetno riješiti aktualne odgojno - obrazovne i didaktičko - metodičke probleme. Individualan rad s učiteljima realiziran je svakodnevnim konzultacijama, a grupni oblici rada s učiteljima kroz sjednice razrednih i Učiteljskog vijeća. Tijekom školske godine realizirane su posjete nastavi s ciljem praćenja realizacije odgojno - obrazovnog programa (praćenje realizacije fonda sati redovne, izborne, dopunske, dodatne nastave i izvannastavnih aktivnosti), uvida u kvalitetu nastavnog rada te poticanja učitelja na uvođenje inovacija u odgojno - obrazovni proces. U suradnji s razrednicima sudjelovala je u pripremi roditeljskih sastanaka. Pratila je realizaciju plana i programa stručnih aktiva škole i bila nazočna njihovim sastancima.

Savjetodavni rad s učenicima i roditeljima ostvarivao se tijekom školske godine individualnim i grupnim oblikom rada. Kontinuirano je pratila razvoj i napredovanje učenika, posebice darovite djece i djece oboljele od cerebralne paralize integrirane u redovne razredne odjele.

Vrednovala je rad učitelja i stručnih suradnika te postignutih rezultata na kraju obrazovnih razdoblja i školske godine, te predlagala mjere za unapređenje odgojno obrazovnog rada, za napredovanje u zvanju predložila one koji se u radu ističu te profesoricu psihologije Tanju Tuhtan-Maras za prosvjetno–pedagoškog djelatnika godine Primorsko-goranske županije. Prijavila je školu za Županijsku nagradu te pripremila sve potrebne materijale.

Temeljem sačinjene analize izradila je izvješće o radu i postignutim rezultatima te ga prezentirala na sjednici Učiteljskog vijeća i Vijeća roditelja. Pripremala je sastanke Vijeća roditelja i sudjelovala u radu školskog odbora. Na kraju školske godine izradila je prijedlog organizacije rada škole i pripremila odgojno - obrazovne djelatnike za izradu plana i programa rada školsku 2016./2017. godinu.

Kontinuirano, u nekoliko navrata pratila je kvalitetu vođenja pedagoške dokumentacije od strane učitelja, davala primjedbe i sugestije za poboljšanje iste.

Permanentno se stručno usavršavala prateći periodiku i stručnu literaturu te sudjelovala u radu aktiva ravnatelja, na seminarima i savjetovanjima. Izdvaja studijsko putovanje u Izrael- Tel Aviv na kojem je upoznala rad u Izraelskim školama te posebno rad s nadarenim učenicima.

Tijekom školske godine rad ravnateljice obuhvaćao je poslove i zadatke vezane za rješavanje kadrovskih pitanja. Posebnu pozornost posvećivala je kvaliteti odabranog kadra kako ne bi došlo do pada kvalitete odgojno - obrazovnog rada. Po odabiru djelatnika i potpisivanju ugovora o radu, izrađivala je rješenja o tjednom zaduženju i godišnjem odmoru djelatnika.

Obavljala je i poslove materijalnog i financijskog poslovanja škole kao što su: planiranje i uvid u izvršenje godišnje inventure te kupovina potrebnih nastavnih sredstava i pomagala, izrada plana uređenja i održavanje škole i okoliša, izrada prijedloga poslovnika za izvođenje radova u školi, organizaciju završnog računa za 2015. godinu i periodičnog obračuna te analizu financijskog poslovanja. Iskazala je izuzetan angažman u traženju sponzorstava kojima bi se osigurala materijalna sredstva nužna za nabavku potrošnog materijala i potrebnih nastavnih sredstava i pomagala (kompjutori, i projektori u učionicama).

Tijekom školske 2015./2016. godine obavljala je i ostale poslove koji proizlaze iz Godišnjeg plana i programa škole. Odgovorno i predano je radila na svim područjima.

**8. REALIZACIJA NASTAVNOG PLANA I PROGRAMA - ANALIZA ODGOJNO OBRAZOVNIH POSTIGNUĆA**

**8.1. ODGOJNO - OBRAZOVNI REZULTATI NA KRAJU 2015./2016. ŠK. GOD.**

**8.1.1. Uspjeh učenika na kraju nastavne godine**

Ove školske godine nastavu je polazilo 436 učenika. Od ukupnog broja učenika svi osim jedne učenice prešli su u stariji razred ( 99,8%) . Ona je upućena na ponavljanje 7. razreda. U predmetnoj nastavi od 237 učenika pozitivno je ocijenjeno 234 učenika. Osim učenice koja je upućena na ponavljanje razreda na dopunsku nastavu u trajanju od 10 dana upućena su 2 učenika 7. razreda. Oni su nakon završetka dopunske nastave pozitivno ocijenjeni i prešli su u viši razred.

Srednja ocjena škole je **4,39.**

**8.1.2. Izostanci učenika**

Učenici su ukupno izostali opravdano **19299** sati..

Brojni izostanci rezultat su čestih bolovanja zbog akutnih bolesti i epidemija (vodene kozice gripa), kroničnih bolesti (astma, bronhitis, upale sinusa, reuma, dijabetes) te bolničkog liječenja. Budući da je u našoj školi u redovnoj nastavi integrirano 11 učenika sa cerebralnom paralizom i tjelesnim invaliditetom**,** veliki broj izostanaka s nastave odnosi se na tu djecu koja često obolijevaju te zbog operativnih zahvata i rehabilitacija češće borave u bolnici**.**

**8.1.3. Pedagoške mjere**

Prema Pravilniku o pedagoškim mjerama učitelji su na sjednicama razrednih vijeća, a potom i na sjednici Učiteljskog vijeća pohvalili 140 učenika od I. do VIII. razreda za odličan uspjeh, primjerno vladanje i poseban doprinos radu škole.

U generaciji četvrtih razreda predloženi su najbolji učenici razrednih odjela. Najbolji učenici su: Gloria Jelača, 4.a, Petra Mileusnić, 4.a, Karla Bačić, 4.b, Vita Blašković, 4.b, Roko Ćelić, 4.b, Neva Matić-Meszaros, 4.b, Josip Ćućić, 4.c, Marija Jovanović, 4.c, Helen Vojvodić, 4.c, Dora Oštrić, 4.c.

Sedam učenika VIII. razreda nagrađeno je knjigom za odličan uspjeh tijekom školovanja i postignute rezultate na različitim natjecanjima. To su Lorena Ivić 8.a, Ana-Marija Čakar, 8.a, Darija Ljevar, 8.a, Ian Golob, 8.c, Nikolina Rodin, 8.c, Vanessa Jezidžić, 8.c i Klara Paškvan-Lekšić, 8.c. I ove je godine proglašen najbolji sportaš generacije, učenik Antonio Rajković, 8.b. Za učenika generacije proglašen je Borna Massari, 8.c.

**8.1.4. Izleti, ekskurzije**

Svi razredni odjeli od I. do VII. ostvarili su izlete prema Godišnjem planu i programu rada Škole uz suglasnost roditelja i u dogovoru s ravnateljicom Škole.

Učenici 2. razreda ostvarili su jednodnevni izlet u Drvenik i Crikvenicu, učenici 3. razreda ostvarili su jednodnevni izlet u Ogulin. Učenici 4. razreda imali su školu u prirodi u Termama Tuhelj.

Učenici 5. razreda posjetili su Cres i Mali Lošinj, učenici 6. razreda posjetili su Vodnjan i Bale, a učenici 7. razreda posjetili su otok Cres i Mali Lošinj.

Učenici 8. razreda ostvarili su 3-dnevnu ekskurziju posjetivši Nin, Zadar i Smiljane. Također su, u sklopu projekta „Posjet osmih razreda Vukovaru“, ostvarili dvodnevni posjet Vukovaru.

Uz suglasnost Školskog odbora učenici polaznici izborne nastave iz Njemačkog jezika i dodatne nastave geografije posjetili su Graz, a učenici Talijanskog jezika Trst. Učenici produženog boravka posjetili su Roč i Hum.

**Izborni predmeti**

Prema Godišnjem planu i programu rada škole tijekom ove školske godine realizirani su sljedeći izborni programi:

a) vjeronauk

b) informatika

c) njemački jezik

e) talijanski jezik

Ukupno je u školi djelovalo 38 skupina izbornih aktivnosti .

**8.1.6. Dopunska nastava**

Dopunska nastava je organizirana za učenike od I. do IV. razreda **jedan sat tjedno** za hrvatski jezik i matematiku. Ukupno je u dopunsku nastavu bilo uključeno 14 učenika u 8 grupa.

U starijim razredima dopunska nastava se organizirala u nastavi hrvatskog jezika (15 učenika ), matematike (72 učenika) te engleskog jezika (18 učenika).

**8.1.7. Dodatna nastava**

U školi se nastoji pokloniti puna pažnja učenicima koji pokazuju interes, sklonosti i sposobnosti za određeno područje. Prema zaduženjima učitelja formirane su grupe učenika i to:

U razrednoj nastavi formirane su 3 grupe kojima je obuhvaćeno 92 učenika kojima su ponuđeni obogaćeni sadržaji matematike, hrvatskog jezika te prirode i društva.

U predmetnoj nastavi formirane su sljedeće grupe dodatne nastave:

* matematika (5. i 6. razredi) – 9 učenika
* matematika (7. i 8. razredi) – 7 učenika
* hrvatski jezik (7. razredi) - 4 učenika
* hrvatski jezik (8. razredi) - 6 učenika
* engleski jezik (5. i 6. razredi) - 5 učenika
* engleski jezik (7. i 8. razredi) - 9 učenika
* povijest (8. razredi) - 13 učenika
* geografija (7. i 8. razredi) - 14 učenika
* talijanski jezik (7. i 8. razredi) - 11 učenika
* kemija - 4 učenika
* fizika - 6 učenika.

Uspjesi učenika na različitim natjecanjima i susretima govore u prilog intenzivnog rada s potencijalno darovitim učenicima u specifičnim područjima s kojima se radi i kroz slobodne aktivnosti.

**8.1.8. Izvannastavne i izvanškolske aktivnosti**

Tijekom ove školske godine učenici su imali prilike uključiti se u 24 grupe izvannastavnih aktivnosti. Ukupno je bilo uključeno 324 učenika od ukupnog broja učenika. Veći broj učenika uključen je u više grupa izvannastavnih aktivnosti. U okviru školskog sportskog društva djelovalo je 5 športskih grana: odbojka, košarka, nogomet, atletika, plivanje, sa 189 učenika. Nogomet je vodio nastavnik Predrag Matić, a atletiku i nastavnik Oleksandr Tiškivski.

Ostale izvannastavne aktivnosti koje su djelovale pri našoj školi su: pjevački zbor (mlađi i stariji) literarna, novinarska, scenska družina (mlađa), lutkarsko-scenska te dvije grupe ritmike, grupa modelara, knjižničari, čakavačići, likovna grupa, grupa za obilježavanje vjerskih blagdana i grupa informatike za III i IV. razred.

U izvanškolske aktivnosti učenici su najviše bili uključeni u škole stranih jezika, organizacije sportske kulture i u glazbene škole, odnosno tečajeve te u ostale izvanškolske aktivnosti.

"Putovanjem do znanja" (autor teksta je učiteljica Karin Felker). Kroz učenje i pripremanje scenske igre učenici su imali priliku iskazati svoju kreativnost, smisao za humor i grupni rad, kao i savladati mnoge jezične vježbe sa kojima su se susreli jer mnoge riječi u scenskoj igri su stranog porijekla (talijanske,slovenske,njemačke ili mađarske). Zajedničkim radom uz pomoć roditelja učenika koji su se rado odazvali, izradili smo rekvizite potrebne za scenu i kostime. Na Županijskoj razini učenici su posebno pohvaljeni ali zbog novih propozicija LIDRANA nisu mogli ići na Državnu razinu zbog svoje dobi (samo učenici stariji razreda mogu sudjelovati).

**8.1.9. Učenici s teškoćama u razvoju**

U školi od 1990. godine djeluje Odjel za produženi stručni postupak za djecu s cerebralnom paralizom (PSP) koja mogu savladavati redovni ili prilagođeni nastavni program uz dodatnu stručnu pomoć u okviru PSP-a.

Osim djece s cerebralnom paralizom (CP) i tjelesno invalidne djece (ukupno 15 učenika) u razrednim odjelima nalazi se i 14 učenika **s** drugim vrstama teškoća u razvoju (organski uvjetovane poteškoće u ponašanju, teškoće čitanja i pisanja i kombinirane smetnje) koji pohađaju nastavu temeljem Rješenja županijskog Ureda za prosvjetu, kulturu, informiranje, šport i tehničku kulturu.

Od 1. do 8. razreda u redovnu nastavu integrirano je:

- 11 učenika sa CP koji se školuju po prilagođenom programu uz individualizirane postupke, prilagođene metode i oblike rada te produženi stručni postupak.

- 9 učenika koji se školuju po prilagođenom programu uz individualizirane postupke, prilagođene metode i oblike rada te edukacijsko-rehabilitacijsku potporu defektologa logopeda ili/i defektologa socijalnog pedagoga

- 5 učenika koji se školuju po prilagođenom programu .

Dakle, tijekom šk. god. 2014./2015. u našoj školi bilo je integrirano 25 učenika s teškoćama u razvoju.

U školskoj godini 2015./2016. pojedinim učenicima s teškoćama u razvoju pomagalo je četrnaest osobnih asistenata što je u značajnoj mjeri pridonijelo uspješnosti takvih učenika u nastavi.

Za učenika Arjunu Mladena Zlamalika zbog zdravstvenih problema organizirana je u 2. pol nastava u kući.

**9. SUDJELOVANJE I REZULTATI UČENIKA NA NATJECANJIMA, SMOTRAMA I SUSRETIMA**

HRVATSKI JEZIK

1.    Ariana Crnčić, 7.a

2.    Lorna Paris, 7.a

3.    Hana Dovolić, 7.b

4.    Nikolina Rodin, 8.c

5.    Ana Justinić, 8.c

6.    Ana-Marija Čakar, 8.a

LiDraNo

1.    Lorna Paris, 7.a

2.    Maksim Madžar, 7.c

3.    Ivan Grego, 8.b

4.    Dominik Ilić, 8.b

GLAZBENE  SVEČANOSTI

 HRVATSKE  MLADEŽ I

Zbor - državna razina –

srebrna plaketa

ENGLESKI JEZIK

1.    Nikolina Rodin, 8.c

ENGLISH IN ACTION (dramski izraz)

1.    Erin Devčić, 5.b

2.    Mia Orman, 5.b

7.    Eni Vunderlih, 8.b

MATEMATIKA

Županijsko

1.    Tin Delač, 4.a

2.    Roko Jović, 4.a

3.    Hana Dovolić, 7.b

4.    Dorian Krančić, 7.b

5.    Iva Tomac, 7.c (7. mjesto)

6.    Ian Golob, 8.c (2. mjesto)

FIZIKA

Županijsko

1.    Eni Vunderlih, 8.b

2.    Nikolina Rodin, 8.c (1.mjesto; nije pozvana na državno)

POVIJEST

1.    Marino Vičević, 8.c (2.mjesto)

2.    Dorian Krančić, 7.b

3.    Hana Dovolić, 7.b

 MLADI  T EHNIČARI

Županijsko

1.    Karlo Klasan, 7.c (1.mjesto)

2.    Nika Dušak, 7.c (2.mjesto)

3.    Mihaela Vještica, 6.c (4.mjesto)

4.    Borna Massari, 8.c (1.mjesto)

Državno

1.    Karlo Klasan (9.mjesto)

2.    Borna Massari (15.mjesto)

VJERONAUK – vjeronaučna

olimpijada

1.    Tina Frančišković, 6.c

2.    Mihaela Vještica, 6.c

3.    Hrvoje Bahun, 7.b

4.    Toni Smokvina, 7.b

VJERONAUK – Islamski

1.    Nejla Ismaili, 7.b

2.    Sendi Husić, 8.c

HRVATSKA MLADEŽ CRVENOG KRIŽA

Međužupanijska razina

1.    Lorena Ivić, 8.a

2.    Erika Jokić, 8.a

3.    Ana-Marija Čakar, 8.a

4.    Lara Kovačić, 8.a

5.    Eni Vunderlih, 8.b

6.    Petra Kružić, 8.b

 EKO  KVIZ  „Lijepa  naša “

1.    Marko Drozdek, 5.a

2.    Andi Deković, 6.c

3.    Hana Dovolić, 7.b

4.    Nina Naglić, 8.a

KLOKAN BEZ GRANICA

1. Ivona Brezovec, 3.a

2. Tomislav Štefanac, 3.c

3. Marko Drozdek, 5.a

4. Dorotea Morić, 5.b

5. Dorian Krančić, 7.b

6. Hana Dovolić, 7.b

7. Mara Golob, 6.b

SIGURNO U PROMETU

Županijsko

1.Tili Grgurić, 5.a (1.mjesto)

2. Leo Čučak, 5.a (3.mjesto)

3. Ivan Mitrović, 5.b

INFORMATIKA

Županijsko

1.    Borna Massari, 8.c

2.    Ian Golob, 8.c

Državno

1. Ian Golob (4.mjesto)

NOVIGRADSKO  PROLJEĆE

1.    Sergej Božić, 5.a

2.    Mara Golob, 6.b

3.    Ema Pelčić, 6.b

TURNIR MLADIH PRIRODOSLOVACA (IYNT –  International Young

 Naturalists´Tournament)

Državna razina

1. Borna Massari, 8.c

*10 . PRIJEDLOZI ZA UNAPREĐIVANJE RADA*

# *U 2015./2016. ŠK. GODINI*

1. Daljnju značajnu pažnju posvetit ćemo **podizanju stručne kompetencije** **učitelja,** naročito u segmentima rada s djecom s posebnim potrebama i potencijalno darovitim učenicima u svim područjima.
2. Unapređenju rada u školi posvećuje se posebna pozornost. Stoga planiramo intenziviranje aktivnosti usmjerenih na podizanje učiteljskih kompetencija. To se posebno odnosi na uvođenje suvremenih metoda i oblika rada, na razvijanje sustava kriterija za vrednovanje postignuća učenika s ciljem ublažavanja uočenih stresora u ispitnim situacijama.
3. **Odgoj i obrazovanje darovitih učenika** naša je trajna opredijeljenost. Osim e-učionice za darovite matematičare planira se i daljnje uključivanje učenika u dodatnu nastavu. Planiramo uključivanje pripremanje učenika za različita natjecanja, smotre, susrete. Posebna pozornost se pridaje usavršavanju učitelja na tom području.

Stvorila se je kritična masa učitelja koji su spremni javiti se na najavljeni natječaj MZOS-a : Poticanje rada s darovitom djecom i učenicima na predtercijarnoj razini“. Time bi se osiguralo stvaranja i razvoj ustanova i ljudskih resursa koji potiču i omogućavaju cjelovit intelektualni te socio-emocionalni razvoj darovitih, poboljšat će se razvoj potencijala darovitihkroz omogućavanje (rane) identifikacije darovitih u odgojno-obrazovnim ustanovama, njihovo individualizirano poučavanje i učenje tako da ono odgovara njihovim sklonostima, sposobnostima i interesima. i to uvođenjem diversificiranih i fleksibilnih metoda i oblika rada koji se daju prilagoditi darovitim učenicima. Također, budući da učinkovit sustav podrške darovitoj djeci i učenicima zahtijeva i ekipirane timove u odgojno-obrazovnim ustanovama koji su sastavljeni od adekvatno osposobljenih ravnatelja, učitelja, nastavnika i stručnih suradnika (psihologa, pedagoga), predviđa se nadogradnja u njihovom kontinuiranom profesionalnom razvoju.

1. Nastavit ćemo s vođenjem e-dnevnika te intenzivirati rad s pametnim pločama.
2. Škola ima dugu tradiciju u **informatičkom opismenjavanju** učenika, stoga je planirano daljnje osuvremenjivanje informatičke opreme i uključivanje što većeg broja učenika u program informatike već od najranije dobi. Nadamo se da će se ove godine ostvariti obećana oprema kroz projekt e- škole. U programu produženog stručnog postupka djece s cerebralnom paralizom sustavno se uvodi informatičko opismenjivanje djece s teškoćama u razvoju u cilju njihove što uspješnije integracije.
3. Uvođenje kolegijalne supervizije - opažanje i unapređivanje nastave. U svakom aktivu učitelji će pozvati dvoje kolega koji će pratiti njihovu nastavu te podijeliti iskustva (svaki učitelj jednom u toku nastavne godine).
4. Tijekom ove godine Škola će nastaviti surađivati sa ostalim školama u Hrvatskoj i inozemstvu.
5. U području odgojnog rada s učenicima Škola će posebnu pozornost posvetiti **prevenciji ovisnosti.** Osigurat će se suradnja s vanjskim suradnicima (MUP, Centar za prevenciju i liječenje ovisnosti).
6. **Ekologija** je jedno od glavnih pitanja današnjice, stoga i škola treba sudjelovati u nastojanjima da se razvija ekološka svijest učenika. Poticanjem različitih aktivnosti vezanih uz zaštitu i uređenje okoliša i prostora želimo dati svoj doprinos ljepšoj i zdravijoj budućnosti naše djece. U školi se provodi program eko-škole već 16-tu godinu. U okviru tih aktivnosti škola će pridati posebnu pozornost organizaciji izvanučioničke nastave – terenske nastave, Škole u prirodi u svrhu poticanja življenja u skladu sa zakonima prirode.
7. Od prošle godine u školi djeluje Učenička zadruga Gornja Vežica koja će dobrim dijelom ostvarivati ekološke ciljeve, ali i privređivati.
8. U suradnji s Mjesnim odborom „Gornja Vežica“ i lokalnom samoupravom i slijedeće ćemo godine raditi na obnavljanju umjetne trave i uređenju sportskih igrališta kao i na oplemenjivanju školskih zelenih površina.

Planiramo konkurirati u natječaju Rijeka lokalno partnerstvo kako bismo ostvarilo sredstva za Urbane vrtove.

1. U sljedećoj školskoj godini planira se intenziviranje aktivnosti na edukaciji učenika u astronomiji u okviru **Projekta «Poučna staza brdo Sv.Križ**».. Obzirom da se na našem području nalazi Astronomski centar Rijeka mogućnosti suradnje su velike.
2. Posebnu pozornost škola pridaje **suradnji s roditeljima**. Uvažavajući teškoće suvremenih zaposlenih roditelja u zbrinjavanju djece, škola će roditeljima učenika budućih 1. razreda i ostalih mlađih razreda ponuditi mogućnost uključivanja u program produženog boravka nakon ili prije nastave. U tom vremenu učenici će dobiti stručnu pomoć u učenju i kvalitetnu organizaciju slobodnog vremena. Naredne godine učenici će dobiti blagovaonicu i poseban prostor za dnevni boravak.
3. Ove godine nastavljen je projekt Roditeljske patrole. Roditelji se aktivno uključuju u brigu za okoliš škole i sigurnost njenih učenika. Samim time se podiže svijest cijele zajednice da je u okolici škole potrebno održavati red i da se ne tolerira neodgovorno ponašanje.
4. Višegodišnja pozitivna iskustva potiču nas na zajedničke aktivnosti s roditeljima. Planiramo nastavak radionica za roditelje, učenike i učitelje uz prigodne blagdane (Uskrs, Božić). Posebna pozornost će se pridati organiziranju susreta s roditeljima tijekom Božića i Tjedna obitelji .

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_

Bojana Matešin